ΣΥ.ΡΙΖ.Α ΤΡΙΚΑΛΩΝ: ΚΕΝΤΡΙΚΗ ΠΟΛΙΤΙΚΗ ΕΚΔΗΛΩΣΗ ΔΕΥΤΕΡΑ 28/09\nΚΕΝΤΡΙΚΗ ΠΟΛΙΤΙΚΗ ΕΚΔΗΛΩΣΗ ΔΕΥΤΕΡΑ 28/09\nΟμιλία Δ. Βίτσα, γραμματέα ΚΕ ΣΥΝ\n1. 6 μέρες ακόμα. Έξι μέρες που μπορούν να κρίνουν την πορεία της χώρας για πολλά χρόνια ή να ανοίξουν το δρόμο για αλλαγές. Αλλαγές που όλοι οι εργαζόμενοι τις σκέφτονται και τις θέλουν. Ξέρουμε ότι πολλοί πολίτες θα πάνε και πάλι να ψηφίσουν τα δύο κόμματα του δικομματισμού. Θα πάνε να ψηφίσουν χωρίς ελπίδα ότι θα αλλάξουν τα πράγματα. Θα πάνε να ψηφίσουν είτε από συνήθεια, είτε από φόβο, είτε στη λογική του ατομικού μικροσυμφέροντος που σε συνδέει με τον τοπικό βουλευτή ή τον τοπικό κομματικό παράγοντα γιατί έχει πιθανά, ίσως, μάλλον κάτι να κερδίσει.\n3. Σ’ αυτή τη λογική Ν.Δ και ΠΑΣΟΚ θέλουν να μας βάλουν να παρακολουθήσουμε μια μάχη φτηνών εντυπώσεων και χαμηλών προσδοκιών, μέσα σε ένα κλίμα γενικευμένης παραίτησης και αδιαφορίας. Τώρα την τελευταία στιγμή πιάσανε δουλειά και οι γνωστοί διασπορείς φημών. Όλοι ξέρουν δήθεν τις κρυφές δημοσκοπήσεις. Κι όλα έχουν ένα στόχο: να μετατρέψουν τις εκλογές σε κομματικό πρωτάθλημα.\n4. Μια είναι η αλήθεια. Η κυβέρνηση της Νέας Δημοκρατίας βρίσκεται σε έναν ασταμάτητο κατήφορο από τον οποίο δεν υπάρχει επιστροφή. Ο κ. Καραμανλής πέταξε έξω από το καράβι του την σαβούρα – τους βατοπεδινούς, τα αναψυκτήρια, τους κουμπάρους των κουμπάρων, αυτούς που θέλανε δωράκια για τα γεράματά τους. Μήπως και καταφέρει να κάνει το σκάφος να επιπλεύσει. Την ίδια στιγμή όμως, στη Νέα Δημοκρατία επικρατεί πανδαιμόνιο. Η διαφαινόμενη απώλεια της εξουσίας είναι κάτι με το οποίο δύσκολα συμβιβάζονται όσοι θεωρούν την εξουσία σκοπό της ζωής τους.\n5. Τι κάνει λοιπόν ο κ. Καραμανλής; Βγάζει μπροστά την φωτογραφία του. Και υπόσχεται. Όχι να αντιμετωπίσει την κρίση, την φτώχεια και την ανεργία που μαστίζουν σήμερα την κοινωνία. Αλλά να τις διαχειριστεί με τρόπο που να μην προκαλεί το κοινό αίσθημα. Τίποτα περισσότερο δεν έχει να πει. Ούτε βέβαια μπορεί. Αρκεί όμως αυτό για να εμπνεύσει την παραμικρή προσδοκία στον κόσμο, όταν ο μισθός τελειώνει στις 15 μέρες; Σίγουρα όχι.\n6. Κατά τον κ. Καραμανλή, η κυβέρνηση είναι εντελώς ανεύθυνη για την κατάσταση που επικρατεί σήμερα στην κοινωνία. Για όλα φταίει η κρίση, η οποία μας ήρθε απ έξω, σαν την γρίπη. Και αν ο κόσμος δεν κοιμάται ακόμα στο δρόμο, αυτό οφείλεται στην δήθεν στην υπεύθυνη πολιτική της κυβέρνησής του, που στήριξε με 28 δις τις τράπεζες. Που μετέτρεψε τις επιχειρήσεις κοινής ωφέλειας σε κερδοσκοπικές ανώνυμες εταιρείες. Που έδωσε μερικά ακόμα τρισεκατομμύρια για εξοπλιστικά προγράμματα. Και ζητάει την ψήφο του κόσμου για να συνεχίσει τα ίδια, για μια τετραετία ακόμα.\n7. Υπόσχεται περιορισμό στην σπατάλη του δημοσίου. Ποιος τον εμπόδισε να περιορίσει την σπατάλη; Υπόσχεται πάταξη της φοροδιαφυγής. Ποιος τον εμπόδισε να την πατάξει; Και υπόσχεται βέβαια και διαρθρωτικές αλλαγές στις εργασιακές σχέσεις, το Ασφαλιστικό Σύστημα, το Εθνικό Σύστημα Υγείας, τη Δημόσια Διοίκηση, τον ευρύτερο Δημόσιο Τομέα και την Παιδεία. Δηλαδή περισσότερα stage, περισσότερη ανασφάλιστη εργασία, περισσότερα σχολεία χωρίς εκπαιδευτικούς, περισσότερα νοσοκομεία χωρίς γιατρούς και νοσηλευτικό προσωπικό.\n8. Ο κ. Παπανδρέου απ’ την άλλη πετάει μέσα σε ένα νέφος λέξεων χωρίς πολιτικό περιεχόμενο. Κάτω το κακό, ζήτω το καλό, ζήτω το όραμα, το σχέδιο, η ευθύνη, η πράσινη οικονομία. Προωθητική του δύναμη είναι η πλήρης κατάρρευση της Νέας Δημοκρατίας. Αλλά εναλλακτική πρόταση δεν είναι σε θέση να διατυπώσει. Και την ίδια στιγμή, προβεβλημένα στελέχη του κόμματός του, στέλνουν μηνύματα προς άλλες κατευθύνσεις, ότι η πολιτική δεν πρόκειται να αλλάξει, μόνο τα πρόσωπα. Ότι οι ίδιοι είναι πιο συνεπείς διαχειριστές της κρίσης και ότι μπορούν να βγάλουν πέρα τη δουλειά της σημερινής κυβέρνησης με λιγότερη κοινωνική αναστάτωση, με πιο ήπιες κοινωνικές αντιστάσεις. Για τον κ. Παπανδρέου όλα θα λυθούν αυτόματα όταν χτυπηθεί το πελατειακό κράτος που το ΠΑΣΟΚ δημιούργησε. Κι έχουμε και ένα νέο φαινόμενο. Εμείς κάθε μέρα κάνουμε μια ειδική συνέντευξη ανάλυσης του προγράμματος εξόδου από την κρίση και την αμέσως επόμενη μέρα κάποιος υπεύθυνος του ΠΑΣΟΚ ανακαλύπτει πως έχουν και στο ΠΑΣΟΚ πρόγραμμα και δηλώνει ότι κατάλαβε από τις δικές μας προτάσεις ως υπόσχεση ότι θα τα κάνει.\nΚαμία άλλη εκλογική αναμέτρηση δεν είχε τόσο ξεκάθαρο περιεχόμενο όσο αυτή. Οι εκλογές δεν γίνονται για να εξυπηρετηθεί κάποιο «εθνικό συμφέρον», όπως ισχυρίζεται η ηγεσία της Ν.Δ., αλλά για να εξυπηρετηθούν στενά κομματικά και ιδιοτελή ταξικά οικονομικά συμφέροντα.\nΟι εκλογές είναι αποτέλεσμα δύο παραγόντων: των αδιεξόδων της συντηρητικής και ανερμάτιστης διακυβέρνησης της Ν.Δ. και των πιέσεων ισχυρών επιχειρηματικών συμφερόντων και άλλων εξωθεσμικών κέντρων που απαιτούν εδώ και τώρα «πιο τολμηρές μεταρρυθμίσεις», δηλαδή πιο σκληρά για τους εργαζόμενους νεοφιλελεύθερα μέτρα, σε τέσσερα κυρίως μέτωπα. Ο στόχος των εκλογών είναι η διαμόρφωση των πολιτικών συνθηκών και συσχετισμών που θα επιτρέψουν την υλοποίηση αυτού του «οδικού χάρτη» των δυνάμεων του κεφαλαίου. Υπάρχει λοιπόν ένα ήδη έτοιμο σχέδιο. Έχει όλες τις κατάλληλες υπογραφές. Έχει τις υπογραφές των μεγαλοτραπεζιτών, τις υπογραφές των μεγάλων οικονομικών συμφερόντων, την υπογραφή του κ. Αλμούνια, τις υπογραφές αυτών που βάζουν τα κέρδη πάνω από τη ζωή και το περιβάλλον. Και αναζητείται διαχειριστής, η υπογραφή του Έλληνα πρωθυπουργού.\nΜίλησα για 4 μέτωπα. Σ’ αυτά τα μέτωπα έχουμε ένα πεδίο σφοδρών προγραμματικών συγκρούσεων, όχι ανάμεσα στο ΠΑΣΟΚ και τη Ν.Δ. αλλά ανάμεσα στο δικομματισμό και τον ΣΥΡΙΖΑ\nΜας λένε για να βγούμε από την κρίση πρέπει:\nα. Στον τομέα των δημόσιων οικονομικών, νάχουμε λιγότερες κοινωνικές δαπάνες, περισσότερους φόρους στα λαϊκά και μεσαία εισοδήματα, περισσότερες ιδιωτικοποιήσεις και εκποιήσεις δημόσιας περιουσίας, ώστε το βάρος της κρίσης που συσσωρεύεται με τη μορφή του δημόσιου χρέους (μόνο το 2009 αυξήθηκε κατά 55 δις ευρώ) να μεταφερθεί στις εργαζόμενες κοινωνικές τάξεις.\nΤους λέμε πως για να βγούμε από την κρίση χρειάζεται\nΟ συνολικός οικολογικός μετασχηματισμός της ελληνικής οικονομίας, ένας νέος προσανατολισμός στους κλάδους της ενέργειας και των μεταφορών, με άμεση σύνδεση με το πολιτιστικό σύμπλεγμα, την ανάπτυξη νέων τεχνολογιών, την ολοκληρωμένη πολιτική υπέρ των μικρών επιχειρήσεων και την ανάδειξη της αγροτικής ανάπτυξης σε βασικό πυλώνα ανασυγκρότησης της υπαίθρου.\nΧρειάζεται βαθιά τομή στο χώρο του δημόσιου τομέα, γιατί δεν μας αρκεί ο δημόσιος έλεγχος τομέων της οικονομίας, αλλά διεκδικούμε ένα νέο μοντέλο δημόσιας επιχείρησης, με κριτήριο όχι την κερδοφορία αλλά την κοινωνική αποτελεσματικότητα, με διαφάνεια και με προστασία των εργαζομένων.\nΧρειάζεται η ανάπτυξη ενός κοινωνικού τομέα που δεν θα είναι ούτε ιδιωτικός ούτε κρατικός και ο οποίος δεν θα αποσκοπεί στο κέρδος,\nμε νέα οικονομικά υποκείμενα όπως οι ανεξάρτητοι, αυτόνομοι και όχι κομματικά ελεγχόμενοι συνεταιρισμοί, οι οικονομικές μονάδες ειδικού κοινωνικού σκοπού κ.λπ.\nΈνα χρηματοπιστωτικό σύστημα στην υπηρεσία της κοινωνίας και της ανάπτυξης, με νέους κανόνες αποτελεσματικής εποπτείας και ρύθμισης, με ισχυρό δημόσιο χρηματοπιστωτικό δίκτυο και με κομβικό σημείο την ανάκτηση του δημόσιου χαρακτήρα της Εθνικής Τράπεζας, την Αγροτική Τράπεζα, το Ταχυδρομικό Ταμιευτήριο για ν’ αλλάξει το παιχνίδι στο τραπεζικό χώρο.\nΗ προώθηση ριζοσπαστικών δημοκρατικών μεταρρυθμίσεων, χωρίς τις οποίες θα είναι ανεπαρκής κάθε νέος οικονομικός και κοινωνικός προσανατολισμός: Αντιμετώπιση της πολιτικής διαφθοράς και η κατοχύρωση της ανεξαρτησίας της πολιτικής από οικονομικά συμφέροντα η μεταρρύθμιση της δημόσιας διοίκησης με στόχο την αποτελεσματικότητα, την εξυπηρέτηση του πολίτη και την απαλλαγή από κομματικές παρεμβάσεις και πελατειακές σχέσεις –\nΕμβάθυνση της δημοκρατίας με τομές όπως η απλή αναλογική, η Τοπική Αυτοδιοίκηση με ουσιαστικό ρόλο, ο χωρισμός κράτους-εκκλησίας – η προστασία και ενίσχυση των ατομικών και κοινωνικών δικαιωμάτων ενάντια στις πολιτικές της «ασφάλειας» χωρίς ελευθερία – μια ολοκληρωμένη πολιτική για τη δημιουργική ενσωμάτωση των μεταναστών στην ελληνική κοινωνία, ως εργαζομένων και ως πολιτών.\nβ. Στον τομέα της εργασίας και της απασχόλησης, με στόχο την περαιτέρω μείωση των πραγματικών μισθών, την ακόμη μεγαλύτερη απελευθέρωση των απολύσεων, την ακόμη μεγαλύτερη ελαστικοποίηση και εξαχρείωση των εργασιακών σχέσεων και τη συρρίκνωση των εργασιακών δικαιωμάτων. Με τον τρόπο αυτό, ξένα κερδοσκοπικά και εγχώρια κεφάλαια επιδιώκουν την ανάκαμψη της κερδοφορίας με την υποβάθμιση της εργασίας και της θέσης των εργαζομένων.\nΜια ασπίδα κοινωνικής προστασίας και αλληλεγγύης:\nΧρειάζονται άμεσες, συγκεκριμένες και υλοποιήσιμες παρεμβάσεις οπουδήποτε εκδηλώνονται οι συνέπειες της κρίσης, με γνώμονα πάντα την προστασία των εργαζομένων και της κοινωνίας.\nΝα προστατεύσουμε τους εργαζόμενους από τις απολύσεις κι από την εργασιακή ανασφάλεια, με μέτρα για την προστασία και την κοινωνική στήριξη όσων είναι ήδη άνεργοι,\nκαταπολέμηση της ακρίβειας που πλήττει τα νοικοκυριά,\nμέτρα στήριξης των δανειοληπτών και προστασία όσων συναλλάσσονται με τράπεζες\nαγώνας ενάντια σε κάθε προσπάθεια περιστολής των δικαιωμάτων των πολιτών και καταστολής των κοινωνικών αντιδράσεων ενάντια στις πολιτικές που απαντούν στην κρίση φορτώνοντας τα βάρη της στους εργαζόμενους, στους χαμηλόμισθους, στους μετανάστες.\nΠρέπει να υπάρξει τόνωση της ζήτησης σε διατηρήσιμες βάσεις, με ανακατανομή του πλούτου και με νέα εισοδήματα και όχι με δανεισμό και με υπερχρέωση των νοικοκυριών.\nΓι’ αυτό βάζουμε στο επίκεντρο των στόχων μας αυτές τις κατευθύνσεις:\nΑνάκαμψη της απασχόλησης, γιατί η διέξοδος δεν θα έρθει με μαζικές απολύσεις και αύξηση της ανεργίας αλλά με τη δημιουργία τουλάχιστον 500.000 νέων θέσεων εργασίας τα επόμενα χρόνια, με την άμεση κάλυψη των κενών στην υγεία, την πρόνοια και την εκπαίδευση, αλλά και μέσα από ένα εκτεταμένο πρόγραμμα δημόσιων επενδύσεων, μέσα από έργα προστασίας του περιβάλλοντος, μέσα από τη στήριξη μικρών επιχειρήσεων και παραγωγικών επενδύσεων στην οικονομία. Ταυτόχρονα, βάζουμε τέλος στην επισφάλεια (stage, ελαστική εργασία), εξασφαλίζοντας όχι μόνο περισσότερη αλλά πλήρη και ποιοτική απασχόληση για όλους, χωρίς διαχωρισμούς ανάμεσα στους εργαζόμενους.\nΣτήριξη του εισοδήματος – διασφάλιση των συντάξεων:\nΥπεράσπιση και επέκταση των δημόσιων αγαθών: Στόχος μας είναι η οικοδόμηση ενός ολοκληρωμένου δημόσιου συστήματος υγείας και πρόνοιας, με άμεση, καθολική και ισότιμη πρόσβαση για όλους τους πολίτες και ελαχιστοποίηση των ιδιωτικών δαπανών για την υγεία – ένα δημόσιο, δωρεάν και υψηλής ποιότητας εκπαιδευτικό σύστημα, με μηδενισμό των οικογενειακών δαπανών για εκπαιδευτικές ανάγκες και 10ετή προγραμματισμό για την ανάδειξη της Ελλάδας σε χώρα εκπαιδευτικής και ερευνητικής αριστείας – αποτελεσματική προστασία του περιβάλλοντος και των ελεύθερων χώρων. Σε αυτό το πλαίσιο, προτείνουμε και διεκδικούμε:\nΤην υιοθέτηση ενός εκτεταμένου προγράμματος δημοσίων επενδύσεων για την κατασκευή κοινωνικών υποδομών (σχολεία, ιατρικά κέντρα, δίκτυα ύδρευσης και αποχέτευσης κ.λπ.) και την περιβαλλοντική προστασία και αποκατάσταση,\nΤην καθιέρωση «ρήτρας απασχόλησης» για τα ενισχυόμενα επενδυτικά σχέδια του ιδιωτικού τομέα, σύμφωνα με την οποία η χρησιμοποίηση δημόσιων πόρων πρέπει να συνοδεύεται από την υποχρέωση δημιουργίας νέων θέσεων εργασίας.\nΤην υιοθέτηση ενός φιλόδοξου σχεδίου με στόχο τον οικολογικό μετασχηματισμό του συνόλου της οικονομίας, γεγονός που θα επιτρέψει τη δημιουργία νέων θέσεων εργασίας στους τομείς της λεγόμενης πράσινης οικονομίας.\nΤην άμεση κάλυψη όλων των κενών στους τομείς της κοινωνικής πολιτικής και της πρόνοιας (νοσοκομεία, βρεφονηπιακοί σταθμοί, σχολεία, υπηρεσίες κοινωνικής υποστήριξης και πρόνοιας κ.λπ.).\nΤη μείωση του συνολικού χρόνου εργασίας των εργαζομένων χωρίς μείωση των αποδοχών τους.\nΤην τεκμηρίωση δικαιώματος σύνταξης για όλους τους εργαζόμενους στα 35 χρόνια εργασίας και ασφάλισης χωρίς όριο ηλικίας και στα 30 χρόνια για τους εργαζόμενους στα χαρακτηρισμένα βαριά και ανθυγιεινά επαγγέλματα.\n· Την ανακοπή της τάσης των εργοδοτών να μην προσλαμβάνουν γυναίκες.\n· Την επιβολή ποσόστωσης για άτομα με αναπηρία σε επιχειρήσεις με περισσότερους από 100 εργαζόμενους.\n· Τη διακοπή των μετοχοποιήσεων-ιδιωτικοποιήσεων, που έχουν ως συνέπεια την απώλεια δεκάδων χιλιάδων θέσεων εργασίας. Παράλληλα, διεκδικούμε την επανάκτηση του ελέγχου του Δημοσίου σε επιχειρήσεις όπως ο ΟΤΕ, τα ΕΛΠΕ.\n· Καθιέρωση του αιτιολογημένου χαρακτήρα των απολύσεων για τους απασχολούμενους με συμβάσεις αορίστου χρόνου στον ιδιωτικό τομέα.\n· Αναγνώριση του δικαιώματος στην αποζημίωση για κάθε μορφή καταγγελίας των συμβάσεων.\n· Εξίσωση των εργατών με τους υπαλλήλους όσον αφορά την αποζημίωση λόγω απόλυσης.\n· Μείωση του ορίου των ομαδικών απολύσεων\n· Καθιέρωση μορφών εκπροσώπησης των εργαζομένων στις διαδικασίες διαβούλευσης σε επιχειρήσεις άνω των 5 εργαζομένων.\nγ. Στον τομέα των δικαιωμάτων, με στόχο την επιβολή μιας πολιτικής «ασφάλειας» που εισηγείται η Ακροδεξιά, έτσι ώστε να περιοριστούν τα δημοκρατικά δικαιώματα και οι κοινωνικές αντιδράσεις (στην εργασία, στην παιδεία κ.λπ.), αλλά και με στόχο την επιβολή μιας πολιτικής «μηδενικής ανοχής», που καθιστά τους μετανάστες τα εξιλαστήρια θύματα της κρίσης, δημιουργεί μια κοινωνία του φόβου, προτιμώντας την πολυδάπανη «αστυνόμευση» από την ουσιαστική προσπάθεια να ενταχθούν δημιουργικά οι μετανάστες στην ελληνική κοινωνία.\nΤους λέμε πως για να βγούμε από την κρίση χρειάζεται Υπεράσπιση και ενίσχυση της ελευθερίας έκφρασης, διαδήλωσης, απεργίας, ασύλου κατοικίας, απορρήτου, δίκαιης δίκης.\nΜέτρα για την ίση συμμετοχή των γυναικών στην αγορά εργασίας, χωρίς διακρίσεις στην ποιότητα της εργασίας και τις αμοιβές.\nΕπέκταση της άδειας μητρότητας σε όλες τις εργαζόμενες μητέρες, τόσο στον δημόσιο όσο και στον ιδιωτικό τομέα.\nΔημιουργία ολοκληρωμένων υποδομών στήριξης της μητρότητας (ποιοτικοί δημόσιοι βρεφονηπιακοί σταθμοί, ολοήμερα νηπιαγωγεία και δημοτικά σχολεία κ.λπ.).\n· Κατάργηση κάθε είδους διακρίσεων ενάντια σε ομάδες του πληθυσμού, αναγνώριση του δικαιώματος στον αυτοπροσδιορισμό, στην προστασία της κουλτούρας, της γλώσσας και του πολιτισμού τους.\nΣτον τομέα του περιβάλλοντος, με στόχο την πυροδότηση μιας ανάκαμψης με βάση την τουριστική κατοικία, τις επενδύσεις στη γη, την επέκταση της οικονομικής δραστηριότητας γενικότερα, συνεχίζοντας μια πολιτική που επιβαρύνει ακόμη περισσότερο το περιβάλλον (φωτιές, αυθαίρετα κ.λπ.) και προτιμάει το «τσιμέντο» από τη δημιουργία δομών για μια αειφόρο και οικολογικά ευαίσθητη ανάπτυξη.\n1. ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ ΚΑΙ ΤΩΝ ΕΛΕΥΘΕΡΩΝ ΧΩΡΩΝ\nΤο περιβάλλον και οι φυσικοί πόροι αποτελούν συλλογικά, κοινωνικά αγαθά που δεν μπορεί να ρυθμίζονται με τη λογική του κέρδους και τις διαδικασίες της αγοράς. Όλοι μας –και ιδίως οι μελλοντικές γενιές– έχουμε δικαίωμα να ζούμε σε ένα υγιεινό και βιώσιμο περιβάλλον.\nΣήμερα που η κλιματική αλλαγή, οι φωτιές, η οικοδόμηση των ελεύθερων χώρων και η ρύπανση απειλούν την ίδια τη ζωή στον πλανήτη, χρειάζεται άμεση και δυναμική δράση για την αντιστροφή της κατάστασης.\nΚατάργηση του δασοκτόνου ν. 3208/03 και ανάσχεση κάθε μελλοντικής προσπάθειας αναθεώρησης των άρθρων 24 και 117 του Συντάγματος.\nΟλοκλήρωση των δασικών χαρτών και του δασολογίου, με σαφή οριοθέτηση και απόλυτη προστασία των εδαφών δασικού χαρακτήρα.\nΧωροταξικός σχεδιασμός της πυροπροστασίας,\nΕλεύθερη πρόσβαση όλων των πολιτών στις παραλίες.\nΠροώθηση του βιώσιμου, περιβαλλοντικά υπεύθυνου, τουρισμού.\nΘέσπιση θαλάσσιων περιοχών απόλυτης προστασίας από την αλιεία.\nΠεριβαλλοντικά ορθή, οικονομική και χωρικά δίκαιη διαχείριση των απορριμμάτων.\nΕνίσχυση της πρόληψης και της ανακύκλωσης με διαλογή στην πηγή. Μέτρα για τον περιορισμό των απορριμμάτων\nΑπόρριψη της καύσης των απορριμμάτων.\nΑπόρριψη της εκτροπής του Αχελώου, που ακόμη προωθείται. Όχι στα μεγάλα φράγματα, να μην κατακλυστεί η Μεσοχώρα. Εξοικονόμηση υδατικών πόρων με ήπιες παρεμβάσεις διαχείρισης της ζήτησης του νερού σε όλους τους τομείς και διαφορετική τιμολόγηση της χρήσης του νερού.\nΚαμία προσθήκη οικοδομικού όγκου σε ελεύθερους χώρους δημόσιου ενδιαφέροντος στα κορεσμένα κέντρα των πόλεων\nΑναβάθμιση και αύξηση του πρασίνου στις πόλεις, με σαφές χρονοδιάγραμμα και δέσμευση πόρων.\nεξασφάλιση εκτάσεων, προκειμένου να μετατραπούν σε χώρους πρασίνου, ήπιας αναψυχής και ερασιτεχνικής άθλησης.\nΠροώθηση κατασκευής βιοκλιματικών κτιρίων και θέσπιση κινήτρων για τη βελτίωση της ενεργειακής απόδοσης\nΕνίσχυση της μετακίνησης με τα πόδια, με ποδήλατο και με «πράσινα» μέσα μαζικής μεταφοράς. Ίδρυση ανεξάρτητου υπουργείου με αντικείμενο το περιβάλλον, τη χωροταξία-πολεοδομία και τη δασική πολιτική.\nΕφαρμογή της νομοθεσίας περί περιβαλλοντικής ευθύνης για την πρόληψη και πλήρη αποκατάσταση κάθε ζημιάς,\nΔιαδικασίες ενημέρωσης και διαβούλευσης με τους πολίτες και ουσιαστική συμμετοχή των αυτοδιοικητικών, παραγωγικών και κοινωνικών φορέων στη λήψη αποφάσεων.\nΕισαγωγή της περιβαλλοντικής εκπαίδευσης σε όλες τις βαθμίδες. Στήριξη της έρευνας για ανάπτυξη νέων εφαρμογών και καινοτομίας για την προστασία του περιβάλλοντος και την αειφορία.\nΣτο ερώτημα «πού θα βρείτε τους αναγκαίους πόρους», η απάντησή μας είναι σαφής:\nΜε την αναδιανομή του παραγόμενου πλούτου, μέσα από ένα απλό, δίκαιο και αποτελεσματικό φορολογικό σύστημα, που κατανέμει δικαιότερα τα φορολογικά βάρη (που σήμερα πληρώνουν κυρίως οι μισθωτοί και όχι το κεφάλαιο), που προχωρά σε αύξηση των εσόδων του Δημοσίου με σκοπό τη χρηματοδότηση της κοινωνικής πολιτικής και των αναπτυξιακών παρεμβάσεων που έχει ανάγκη η χώρα, που προωθεί τον εκσυγχρονισμό της φορολογικής διοίκησης.\nΜε την εξοικονόμηση πόρων: με συγκεκριμένα μέτρα για την αντιμετώπιση της φοροδιαφυγής σε όποιο επίπεδο κι αν γίνεται αλλά και με τη μείωση των υπέρογκων στρατιωτικών δαπανών, την καταπολέμηση της σπατάλης και της διασπάθισης του δημόσιου χρήματος και τη διαφανή αξιοποίηση της δημόσιας ακίνητης περιουσίας, την καταπολέμηση της σπατάλης σε κεντρικό επίπεδο με την επέκταση των συλλογικών αγαθών και των συλλογικών απαντήσεων.\nΜε τη δημιουργία νέου πλούτου και νέων εισοδημάτων, με την αύξηση της απασχόλησης, την παραγωγική ανασυγκρότηση της οικονομίας και την ανάπτυξή της σε νέους τομείς της παραγωγής και των υπηρεσιών.\nΑναθεώρηση του άρθρου 3.1 του Συντάγματος, προκειμένου να επέλθει ο χωρισμός κράτους και εκκλησίας υπό καθεστώς αμοιβαίου σεβασμού.\nΚατάργηση της πλήρους φοροαπαλλαγής των εισοδημάτων της Εκκλησίας από ακίνητα.\nΟι προτάσεις μας είναι εφαρμόσιμες τώρα. Απαιτούν ένα άλλο πολιτικό πλαίσιο. Είναι οι προτάσεις που συγκροτούν την ατζέντα των συμφερόντων της κοινωνίας. Κοιτάξτε το ζήτημα των stage. Για τη ΝΔ και το ΠΑΣΟΚ είναι ζήτημα από πού πάρθηκαν τα λεφτά από την ΕΕ ή από τον ΟΑΕΔ. Για μας είναι ζήτημα να υπάρχουν σταθερές και ασφαλισμένες θέσεις εργασίας, αξιοπρεπείς μισθοί και άνθρωποι που δεν θα γίνονται θύματα του κάθε παράγοντα και κομματάρχη.\nΟ ΣΥΡΙΖΑ ζητά την ψήφο των πολιτών με τη βαθιά συναίσθηση της ευθύνης του αλλά και την πεποίθηση ότι στα σχέδια αυτά πρέπει να αντιπαρατεθούν οι μέγιστες δυνατές κοινωνικές και πολιτικές αντιστάσεις, ότι τα σχέδια αυτά μπορούν και πρέπει να ανατραπούν. Όχι μόνο διότι οδηγούν σε πιο βαθιές κοινωνικές ανισότητες αλλά και γιατί, υποβαθμίζοντας την εργασία και το περιβάλλον, καταστρέφουν το μέλλον και τις βάσεις μιας ουσιαστικής και βιώσιμης ανάκαμψης της απασχόλησης, των εισοδημάτων, της παραγωγής και των επενδύσεων. Με τον τρόπο αυτό, η μακροχρόνια λιτότητα και η μακροχρόνια υψηλή ανεργία προβάλλουν ως η πιθανότερη εκδοχή, αλλά και αν και όποτε υπάρξει κάποια ανάκαμψη, αυτή θα είναι απλώς το διάλειμμα ως την επόμενη κρίση. Θα είναι μια άνεργη ανάπτυξη.\nΈχουμε πλήρη επίγνωση ότι οι αναγκαίες αντιστάσεις αλλά και η ανατροπή των συντηρητικών σχεδίων απαιτούν όχι μόνο την κοινή ενωτική δράση την οποία ο ΣΥΡΙΖΑ έχει ως κεντρικό του στόχο, αλλά και ένα εναλλακτικό πολιτικό σχέδιο και το αντίστοιχο πρόγραμμα για τη συγκρότηση μιας νέας κοινωνικής και πολιτικής πλειοψηφίας, για την αλλαγή της κοινωνίας. Χρειάζονται κοινωνικοί αγώνες.\nΟ ΣΥΡΙΖΑ θα αξιοποιήσει την εκλογική του δύναμη για να κάνει πιο αποτελεσματική την πολιτική του στήριξη στους κοινωνικούς αγώνες, αλλά και για να δώσει ώθηση στη συγκρότηση ενός εναλλακτικού σχεδίου, αποκλείοντας την παγίδευσή του στα όποια σενάρια κεντροαριστερών ή οικουμενικών κυβερνήσεων που θα έχουν ως στόχο τη διαιώνιση του σημερινού συστήματος.\nΗ ενίσχυση του ΣΥΡΙΖΑ σημαίνει όχι μόνο αποδυνάμωση της δικομματικής εναλλαγής και αλλαγή των πολιτικών συσχετισμών, αλλά κυρίως ενίσχυση της Αριστεράς που αντιστέκεται, διεκδικεί και καταθέτει συγκεκριμένες προτάσεις για την προστασία της κοινωνίας από την κρίση και για έναν νέο προσανατολισμό, ήδη από σήμερα αλλά και για το μέλλον, με κριτήριο τις ανάγκες της κοινωνίας και των εργαζομένων, την ενεργητική προστασία του περιβάλλοντος, τη δημιουργία μιας κοινωνίας ελεύθερων και ίσων πολιτών και την υπεράσπιση της δημοκρατίας.\nΣε αυτές τις εκλογές, η ψήφος στην αριστερά είναι μια ασπίδα κοινωνικής αλληλεγγύης.\nΕίναι μια άρνηση στα επικοινωνιακά σχέδια του δικομματισμού. Ψήφος στην αριστερά σημαίνει κάτω τα χέρια από την κοινωνία.\nΣημαίνει κάτω τα χέρια από τα εργασιακά και κοινωνικά δικαιώματα. Σημαίνει κάτω τα χέρια από τα δημόσια αγαθά και το περιβάλλον.\nΨήφος στην αριστερά σημαίνει αλλαγή στους σημερινούς συσχετισμούς δύναμης.\nΑριστερά, γιατί το κάλπικο δικομματικό σκηνικό πρέπει να ανατραπεί. Και η πολιτική πρέπει να μπει σε καινούρια πραγματική βάση.\nΑριστερά, γιατί το καλό του τόπου δεν είναι το καλό των τραπεζών. Είναι το σχέδιο για έξοδο από την κρίση. Και έξοδος από την κρίση είναι η προστασία από τις απολύσεις, η στήριξη των ανέργων, η πολιτική για νέες θέσεις σταθερής και μόνιμης εργασίας. Η στήριξη των μικρών επιχειρήσεων και του αγροτικού κόσμου. Η στήριξη των χαμηλών εισοδημάτων.\nΑριστερά, γιατί το πρόβλημα της κοινωνικής ασφάλισης δεν θα λυθεί με την λεηλασία των κοινωνικών πόρων. ΘΑ λυθεί με ενίσχυση του ασφαλιστικού συστήματος και με αναδιανομή του παραγόμενου πλούτου.\nΑριστερά γιατί τα δάση, οι παραλίες, το περιβάλλον δεν είναι για πούλημα. Είναι κοινωνικά αγαθά και οφείλουμε να τα υπερασπιστούμε.\nΑριστερά γιατί το μέλλον της κοινωνίας δεν είναι ο ρατσισμός, η ξενοφοβία, ο ακροδεξιός λαϊκισμός, με τον οποίο φλερτάρουν τα δύο μεγάλα κόμματα. Το μέλλον της κοινωνίας δεν είναι οι κάμερες, η παρακολούθηση των ηλεκτρονικών επικοινωνιών, τα υπερσύγχρονα όπλα καταστολής, ο διαρκώς κλιμακούμενος αυταρχισμός. Το μέλλον της κοινωνίας είναι η δημοκρατία, τα κοινωνικά δικαιώματα, η ενσωμάτωση των μεταναστών στην κοινωνία.\nΑριστερά, γιατί ο δημόσιος τομέας δεν είναι μαγαζί του εκάστοτε κυβερνώντος κόμματος. Και την κοινωνία δεν μπορεί να την κυβερνάει η Siemens και η κάθε Siemens, με τον τρόπο που όλοι είδαμε.\nΕμείς ο ΣΥΡΙΖΑ είμαστε η Αριστερά που ενοχλεί, που την φοβούνται και προσπαθούν να την αφανίσουν. Δεν φοβούνται μια αριστερά που στην επαγγελία ενός μελλοντικού σοσιαλισμού κρύβει τις δυνάμεις της στα κομματικά γραφεία λειτουργώντας σαν εξισορροπιτικός αριστερός παράγοντας του πολιτικού συστήματος, που διασπά το κίνημα για κομματικά οφέλη, που κλείνει τον θυμό των ανθρώπων σε κόκκινες παρελάσεις όπου όλοι είμαστε ευχαριστημένοι και στο τέλος πάμε σπίτι μας. Δεν φοβούνται την οικολογία που επιζητά μόνο την αλλαγή συμπεριφορών και είναι έτοιμη να προστρέξει βοηθός σε όποιον την χρειάζεται για να κάνει κυβέρνηση. Φοβούνται την Αριστερά που δεν διαπραγματεύεται την όποια δύναμη των ψήφων της για κάποιες υπουργικές θέσεις αλλά μοχθεί να μεγαλώσει το πολιτικό κενό ώστε από μέσα να ξεπεταχθεί ένας κόσμος αξιοπρέπειας και αλληλεγγύης, ένας κόσμος συνεργασίας και συναγωνισμού ένας κοινωνικά δημιουργικός κόσμος.\nΣτις 5 Οκτώβρη τα προβλήματα θα είναι εδώ. Το αποτέλεσμα των εκλογών έχει να κάνει με το από πού θα ξεκινούν οι κοινωνικές μάχες και πόσο θα ενισχύονται από τη Βουλή. Γιατί το περιεχόμενο της πολιτικής δεν εξαντλείται στο επίπεδο της κυβερνητικής εξουσίας.\nΕξαρτάται και διαμορφώνεται από τους πολιτικούς συσχετισμούς ως έκφραση των κοινωνικών συσχετισμών αλλά και από το βάθος των κοινωνικών αγώνων. Θυμηθείτε την αναθεώρηση του Συντάγματος, το άρθρο 16, το ασφαλιστικό, τον Βοτανικό, το Βατοπέδι όλα εκείνα που ήθελε να κάνει η κυβέρνηση και εμείς το απαγορεύσαμε.\nΤον τελευταίο καιρό, περάσαμε δύσκολες στιγμές. Δεν το κρύβουμε, ούτε παριστάνουμε ότι δεν συνέβη. Τώρα όμως τα δύσκολα είναι πίσω μας. Είμαστε εδώ, για να δώσουμε την μάχη, μαζί με τους εργαζόμενους, τους αγρότες, τους επαγγελματίες. Μαζί με τους πιο αδύναμους της κοινωνίας. Μαζί με τους νέους ανθρώπους, που δεν αντέχουν να βλέπουν το μέλλον τους να υποθηκεύεται. Μαζί με όλους όσοι αρνούνται να συμβιβαστούν στα λίγα και διεκδικούν το δικαίωμα στην αντίσταση, το δικαίωμα στο όνειρο.\nΕίναι στο χέρι μας η 5 του Οκτώβρη να είναι μια νέα ελπιδοφόρα μέρα.\nΕίναι στο χέρι μας να αλλάξουμε το πολιτικό τοπίο. Είναι στο χέρι μας να κατακτήσουμε με την ενωτική μας δράση και το ηθικό μας πλεονέκτημα μια ριζοσπαστική ανανέωση της κοινωνικής ζωής.\nΣτις τελευταίες μέρες ας δώσουμε τον καλύτερο εαυτό μας.\nΑναρτήθηκε από ΣΥ.ΡΙΖ.Α ΤΡΙΚΑΛΩΝ στις 5:48 μ.μ.


Σύρος Χριστιανός μετανάστης επέστρεψε στην Συρία και καταγγέλλει: «Η Ευρώπη είναι πιο επικίνδυνη από εδώ. Κάνατε λάθος που είστε ανοικτοί σε όλους. Δεν έχετε καταλάβει ποιους έχετε δεχθεί» (video) - Ελληνων Αφυπνιση\nHome » Βίντεο » Ε.Ε » Κόσμος » Λαθρομετανάστευση » Νέα Τάξη Πραγμάτων » Ξένη Αρθρογραφία » Συρία » FEATURE » Σύρος Χριστιανός μετανάστης επέστρεψε στην Συρία και καταγγέλλει: «Η Ευρώπη είναι πιο επικίνδυνη από εδώ. Κάνατε λάθος που είστε ανοικτοί σε όλους. Δεν έχετε καταλάβει ποιους έχετε δεχθεί» (video)\nΌσο ήταν στην Ευρώπη συναντούσε ανθρώπους που δήλωναν ανοιχτά την υπακοή τους στο ISIS και την Al-Nusra. Ο Haddadυποστηρίζει ότι αυτοί οι άνθρωποι παραμένουν και θέλουν να εξισλαμίσουν την Ευρώπη και να μετατρέψουν τις εκκλησίες σε τζαμιά.\nΈδωσε 3.000 ευρώ σε λαθρεμπόρους για να φτάσει εκεί. Τότε χωρίστηκε από τους φίλους του. Μόνο στη διαδρομή των «προσφύγων» φοβόταν να ομολογήσει ότι ήταν χριστιανός. Δεν μπορούσε επίσης να ξεχάσει την Ουγγαρία, όπου τον αντιμετώπισαν, λέει, χειρότερα απ' ό, τι στη Συρία. Δεν ήταν αυτή η εικόνα που είχα για την Ευρώπη. Η ανάκριση από την αστυνομία, τα λυκόσκυλα, το συρματοπλέγματα. Όλο αυτό χρησιμοποιήθηκε από τους φανατικούς. Αυτοί μόνο την δική τους γνώμη ανέχονται. Σύντομα θα κάνουν τζαμιά τις εκκλησίες. Έλπιζα ότι θα βρω ελευθερία στην Ευρώπη, λέει. Συμβουλεύτηκε τη μητέρα του και στη συνέχεια μίλησε στις αρχές της Αυστρίας. Δεν τον πήραν πολύ σοβαρά. Δεν μπορούσε να συνεχίσει έτσι και αποφάσισε να επιστρέψει. Η μητέρα του χάρηκε που γύρισε πίσω. Τώρα εργάζεται και πάλι στην τηλεόραση. Οι συνάδελφοί του λένε ότι υπάρχουν πολλοί σαν αυτόν, αλλά σχεδόν κανείς δεν είναι έτοιμος να μιλήσει. Δεν είναι καλό ότι η Ευρώπη είναι ανοιχτή σε όλους. Το ISIS και η Al-Nusra θέλουν να καταστρέψουν τα πάντα και εσάς μαζί. Εάν δεν το καταλαβαίνετε αυτό, λέει, είμαι απαισιόδοξος για το μέλλον της Ευρώπης.\nΕΤΙΚΕΤΕΣ: Βίντεο Ε.Ε Κόσμος Λαθρομετανάστευση Νέα Τάξη Πραγμάτων Ξένη Αρθρογραφία Συρία FEATURE


«Μάχη» της κυβέρνησης για να διατηρηθεί ο μειωμένος ΕΦΚ στο τσίπουρο. | Κέρκυρα Corfu TV News\nΡεα Ντούρου | 13 Οκτ, 2017 | 17:17\n«Μάχη» της κυβέρνησης για να διατηρηθεί ο μειωμένος ΕΦΚ στο τσίπουρο.\nΔιατήρηση του μειωμένου ειδικού φόρου κατανάλωσης (ΕΦΚ) στο τσίπουρο επιδιώκει η κυβέρνηση, που καλείται να δώσει “μάχη” για να το καταφέρει, έπειτα και από την προσφυγή της Ευρωπαϊκής Επιτροπής, που ζητά εξίσωση του φόρου στο τσίπουρο με αυτόν που επιβάλλεται και στα υπόλοιπα οινοπνευματώδη ποτά, προκειμένου να μην παραβιάζονται οι κανόνες για τον ανταγωνισμό στην ευρωπαϊκή αγορά.\nΟ φόρος ειδικής κατανάλωσης στο τσίπουρο διαμορφώνεται σήμερα στα 12,25 ευρώ ανά λίτρο, είναι δηλαδή μειωμένος κατά 50% σε σχέση με τα υπόλοιπα οινοπνευματώδη ποτά όπου ο φόρος είναι 24,5 ευρώ ανά λίτρο. Για τους διήμερους αποσταγματοποιούς, δηλαδή για όσους παράγουν τσίπουρο για χύμα διακίνηση, ο φόρος είναι ακόμα πιο χαμηλός, στα 0,59 ευρώ ανά κιλό τελικού προϊόντος. Στόχος της ελληνικής κυβέρνησης είναι η κατάσταση να παραμείνει ως έχει.\n«Η Ευρωπαϊκή Επιτροπή θεωρεί ότι παραβιάζεται η νομοθεσία της ΕΕ και έχει προσφύγει στο Ευρωπαϊκό Δικαστήριο. Θα υποστηρίξουμε τις θέσεις μας εκεί και πιστεύουμε ότι θα κερδίσουμε. Εξάλλου η Οδηγία της ΕΕ για τα αποστάγματα βρίσκεται σε στάδιο αλλαγής και είναι λίγο περίεργο που η Επιτροπή έσπευσε να προσφύγει στο Ευρωπαϊκό Δικαστήριο«, τόνισε η υφυπουργός Οικονομικών Κατερίνα Παπανάτσιου, σε ομιλία της στο Περιφερειακό Συνέδριο Θεσσαλίας.\nΉδη νομοθετήσαμε την παραγωγή και διακίνηση του χύμα τσίπουρου με την υποχρεωτική τήρηση βιβλίων και στοιχείων από τους διήμερους αποσταγματοποιούς με σκοπό τον καλύτερο έλεγχο της αντίστοιχης αγοράς, την καταπολέμηση του λαθρεμπορίου αλλά και την προστασία της δημόσιας υγείας, τόνισε.\n«Στο ίδιο πλαίσιο επεξεργαζόμαστε και πρόσθετους τρόπους για την καλύτερη ρύθμιση της αγοράς του χύμα τσίπουρου προκειμένου να προστατεύσουμε το δημόσιο συμφέρον αλλά και ταυτόχρονα την εθνική μας παράδοση«, συμπλήρωσε.


Χολαργός - Λαύριο 82-71\nΧολαργός – Λαύριο 82-71\n29/12/2018 ΓΣ Λαυρίου, ΤΟΠΙΚΑ ΝΕΑ\nΟ Χολαργός ήταν καλύτερος από την αρχή έως το τέλος, προηγήθηκε ακόμα και με 18 πόντους και νίκησε εύκολα το Λαύριο 82-71, φτάνοντας τις 4 σερί νίκες.\nΗ αναρρίχηση του Χολαργού στην βαθμολογία της Basket League καλά κρατεί! Η ομάδα του Άρη Λυκογιάννη επικράτησε εύκολα του Λαυρίου με 82-71 στο πλαίσιο της 11ης αγωνιστικής της Basket League και έφτασε αισίως τις τέσσερις συνεχόμενες νίκες. Οι νεοφώτιστοι έχουν πλέον ρεκόρ 6-5 (και 4-1 εντός έδρας), την ώρα που το Λαύριο συνεχίζει την εκ διαμέτρου αντίθετη πορεία του, μετρώντας 8 ήττες σε 11 αγώνες και 5 στη σειρά.\nΟι Αγκμπελέσε (18 πόντοι), Τάλτον (14 πόντοι), Χόκινς (14 πόντοι) και Γιάνκοβιτς (13 πόντοι) σημείωσαν διψήφιο αριθμό πόντων για την ομάδα του Άρη Λυκογιάννη, η οποία είχε 7/16 τρίποντα, έλεγξε με άνεση το παιχνίδι μετά το πρώτο πεντάλεπτο και ανέβασε την διαφορά μέχρι τους 18 πόντους στο δεύτερο ημίχρονο. Οι Λαμπ (23 πόντοι), Ινγκλις (11 πόντοι) και Κακλαμανάκης (10 πόντοι) ήταν οι πρώτοι σκόρερς του Λαυρίου.\nΟ Ντάνι Αγκμπελέσε πραγματοποίησε την καλύτερή του εμφάνιση στην Basket League και ήταν ο σταθερός… βράχος του Χολαργού καθ’ όλη τη διάρκεια της αναμέτρησης. Ο Αμερικανός σέντερ έκανε ατομικό ρεκόρ σε πόντους (18), είχε 9/13 δίποντα, 10 ριμπάουντ, 1 κλέψιμο, 4 κοψίματα και 1 λάθος στα 32’34” που αγωνίστηκε.\nΗ κυριαρχία του Χολαργού στα ριμπάουντ και η αστοχία των φιλοξενούμενων στα τρίποντα έκαναν την διαφορά στην αναμέτρηση. Ο μεν Χολαργός μάζεψε 46 ριμπάουντ (εννέα παραπάνω από τους φιλοξενούμενους), το δε Λαύριο τελείωσε το παιχνίδι με 5/25 τρίποντα, έχοντας σε κάκιστη ημέρα τον Νίξον (0/6 σουτ) και τον Τζόουνς (1/6 σουτ).\nΟ Χολαργός δεν δυσκολεύτηκε να σημειώσει την τέταρτη συνεχόμενη νίκη του, βάζοντας πλέον σοβαρή υποψηφιότητα για την πρώτη οκτάδα της Basket League. Οι γηπεδούχοι βρέθηκαν πίσω στο σκορ με 7-9, αλλά στη συνέχεια έκαναν ένα επιμέρους 10-2, προηγήθηκαν με 17-11 στο 7′ και έκτοτε δεν έχασαν ποτέ τον έλεγχο στο παιχνίδι, εκμεταλλευόμενοι την μεγάλη ευστοχία τους πίσω από τη γραμμή των 6,75μ.. Η ομάδα του Άρη Λυκογιάννη ξεκίνησε το παιχνίδι με 5/7 τρίποντα, την ίδια ώρα που το Λαύριο είχε 0/7 μέχρι το 14′ και ολοκλήρωσε το πρώτο ημίχρονο με 0/9. Κάπως έτσι ο Χολαργός ξέφυγε ακόμα και με 13 πόντους διαφορά στο 14′ (36-23), πριν πλησιάσει το Λαύριο κυρίως με τα καλάθια του Λαμπ και του Κακλαμανάκη.\nΣτο ίδιο έργο θεατές ήταν και στο δεύτερο μισό της αναμέτρησης, όσοι βρέθηκαν στο κλειστό “Αντώνης Τρίτσης”. Ο Χολαργός ανέβασε την διαφορά μέχρι και το +18 με ένα σερί 8-0 στο τέλος της τρίτης περιόδου (65-47) και δεν απειλήθηκε ποτέ από το Λαύριο, το οποίο δεν την έριξε ποτέ κάτω από τους εννέα πόντους (75-66 στο 37′) μέχρι το τέλος της αναμέτρησης. Η ομάδα του Λυκογιάννη ήταν σαφώς ανώτερη και αυτό αποτυπώθηκε και στην στατιστική, αφού σκόραρε περισσότερους πόντους από επιθετικά ριμπάουντ (19-12), στον αιφνιδιασμό (17-10), καθώς και από λάθη αντιπάλου (12-11), παρότι υπέπεσε σε τέσσερα παραπάνω από το Λαύριο (12-8).\nΗ ΠΡΟΣΕΛΕΥΣΗ: Αρκετός κόσμος βρέθηκε στο κλειστό “Αντώνης Τρίτσης”, όπου περίπου 800 θεατές παρακολούθησαν την αναμέτρηση.\nΟΙ ΔΙΑΙΤΗΤΕΣ: Πουρσανίδης Γ., Μάλαμας, Αναστόπουλος Α..\nΤΑ ΔΕΚΑΛΕΠΤΑ: 25-19, 46-39, 65-47, 82-71.\nΧΟΛΑΡΓΟΣ (Λυκογιάννης): Φιτζπάτρικ 4, Γιάνκοβιτς 13 (5/11 δίποντα, 0/3 τρίποντα, 13 ριμπάουντ), Οκερέαφορ 7 (1), Αγκμπελέσε 18 (9/13 δίποντα, 10 ρμιπάουντ, 4 τάπες), Χόκινς 14 (2), Κώττας 1, Καμπερίδης 5 (1), Τάλτον 14 (3), Καλαϊτζάκης, Ραλλάτος, Λαβ 6.\nΛΑΥΡΙΟ AEGEAN CARGO (Σερέλης): Κακλαμανάκης 10 (8 ριμπάουντ), Νίξον 0/6 σουτ, Κουζέλογλου 9 (9 ρμπάουντ), Τζόουνς 5, Λαμπ 23 (7/14 δίποντα, 2/4 τρίποντα), Μαστρογιαννόπουλος 5 (1), Λούντζης 1, Μιλόσεβιτς 3 (1), Λεγκίκας, Οντιάσε 4, Ινγκλις 11 (1).\nΤα ομαδικά στατιστικά του Χολαργού: 25/49 δίποντα, 7/16 τρίποντα, 11/19 βολές, 46 ριμπάουντ (30 αμυντικά – 16 επιθετικά), 12 ασίστ, 4 κλεψίματα, 6 κοψίματα, 12 λάθη.\nΤα ομαδικά στατιστικά του Λαυρίου Aegean Cargo: 21/44 δίποντα, 5/25 τρίποντα, 14/23 βολές, 37 ριμπάουντ (22 αμυντικά – 15 επιθετικά), 9 ασίστ, 5 κλεψίματα, 8 κοψίματα, 8 λάθη.\nΟι επόμενοι αγώνες των δύο ομάδων: Στο ΟΑΚΑ θα κάνει… ποδαρικό στο 209 ο Χολαργός, όπου θα αντιμετωπίσει τον Παναθηναϊκό (6/1, 17:00) για την 12η αγωνιστική της Basket League. Μία ημέρα νωρίτερα (5/1, 17:30) θα αρχίσει τις αγωνιστικές υποχρεώσεις του για το νέο έτος το Λαύριο, το οποίο θα υποδεχτεί την Κύμη.


5 DIY φυσικά καθαριστικά για το σπίτι! | exypnes-idees.gr\nΑρχική Καθαριότητα 5 DIY φυσικά καθαριστικά για το σπίτι!\nΗ καθαριότητα του σπιτιού είναι απαραίτητη και πολύ σημαντική. Οι επιλογές στα προϊόντα καθαρισμού, είναι πολλές, έχουν το κόστος τους αλλά και μας φέρνουν σε επαφή με τοξικές ουσίες. Μπορείς να μετριάσεις τη χρήση τους και να φτιάξεις φυσικά καθαριστικά για το σπίτι σου.\nΤα υλικά που χρειάζεσαι το πιο πιθανό είναι πως τα έχεις σίγουρα στο ντουλάπι σου. Η παρασκευή πανεύκολη και η χρήση στο χέρι σου. Που ξέρεις, μπορεί να σου φανούν και πιο αποτελεσματικά από αυτά που έχεις συνηθίσει.\n5 φυσικά καθαριστικά που σίγουρα θες να δοκιμάσεις!\n1. Αρωματικό και καθαριστικό για καθολική χρήση\nΣμίξε τα παραπάνω υλικά μέσα σε ένα μπουκάλι σπρέι και ανακίνησε το καλά. Πριν τη χρήση του καλό θα ήταν, να το αφήσεις μια εβδομάδα για να γίνει έγχυση των υλικών. Ιδανικό για αφαίρεση σκληρών λεκέδων νερού (πέτρα),για τον καθαρισμό του κάλαθου σκουπιδιών, για τους λεκέδες στους τοίχους και πολλά άλλα.\nΤα οξέα από τα φρούτα σε αυτό το μίγμα το κάνει ιδανικό για τον καθαρισμό επίμονων λεκέδων και φυσικά ο συνδυασμός τους θα σου χαρίσει ωραία και φυσική μυρωδιά.\n2. Καθαριστικό κουζίνας και Αποσμητικό\n4 κουταλάκια Μαγειρικής Σόδας\nΤο μίγμα αυτό είναι κατάλληλο για να αφαιρέσει τα λίπη από τη μαγειρική σας εστία, από τους πάγκους της κουζίνας, τις συσκευές σου, ακόμη και το εσωτερικό του ψυγείου. Αφαιρεί τις οσμές και επίσης μπορεί να χρησιμοποιηθεί και ως γυαλιστικό για τον νεροχύτη και τις συσκευές από ανοξείδωτο χάλυβα. Απλά ρίξε το σε ένα καθαρό σφουγγάρι και σκούπισε όπου είναι αναγκαίο. Τόσο απλά.\n1/4 του φλιτζανιού οινόπνευμα (70%)\n1 με 2 σταγόνες αρωματικό έλαιο για μυρωδιά (προαιρετικά)\nΤην επόμενη φορά που θα θες να καθαρίσεις τα τζάμια, απλώς κάνε αυτό το εύκολο μίγμα και ανακάτεψε το σε ένα μπουκαλάκι σπρέι. (συμβουλή: μην το χρησιμοποιήσεις σε πολύ ζεστές ή ηλιόλουστες μέρες διότι στεγνώνει εύκολα και θα αφήσει λεκέδες). Για καθρέφτες, ψέκασε σε ένα μαλακό πανί ή σε ένα κομμάτι χαρτιού κουζίνας και μετά σκούπισε.\n4. Για καθαρισμό χάλκινων – μπρούτζινων υλικών.\nΘα χρειαστείς απλά:\nΙδανικό για να καθαρίσεις τη βρύση και άλλα σημεία στο μπάνιο, τα πόμολα στις πόρτες και εννοείται, οτιδήποτε άλλο χάλκινο έχεις στο σπίτι (διακοσμητικά). Θα βρέξεις ένα σφουγγάρι με λεμόνι ή ξύδι, θα σκουπίσεις την επιφάνεια που θέλεις και ακολούθως θα ρίξεις αλάτι επάνω. Στη συνέχεια ξέπλυνε με νερό και σκούπισε αμέσως με ένα καθαρό και μαλακό πανί.\n5. Καθαριστικό για Λίπη\nΥγρή αμμωνία ή αμμωνία σε σκόνη (Συμβουλή: χρήση γαντιών)\nΔες επίσης: Πως να καθαρίσεις τα ανοξείδωτα μαγειρικά σκεύη!\nΗ αμμωνία βοηθά στον καθαρισμό σκληρών λιπών. Επομένως, γέμισε ένα δοχείο με 1/2 φλιτζάνι αμμωνίας και το υπόλοιπο με νερό. Βρέξε το σφουγγάρι σου με το μίγμα και σκούπισε το φούρνο σου τις σχάρες και ακολούθως ξέπλυνε με νερό. Για επίμονα λίπη, μπορείς να βάλεις επιπλέον αμμωνία απευθείας στο σημείο που θέλεις.\nΠροηγούμενο άρθρο7 Αντικείμενα που δεν πρέπει να ξεχνάς να απολυμαίνεις!\nΕπόμενο άρθρο7 Συμβουλές για μια όμορφη κρεβατοκάμαρα!


Πρόσκληση για συμμετοχή στο πρόγραμμα «ΕΠΙΣΙΤΙΣΤΙΚΗΣ ΚΑΙ ΒΑΣΙΚΗΣ ΥΛΙΚΗΣ ΣΥΝΔΡΟΜΗΣ ΓΙΑ ΤΟ ΤΑΜΕΙΟ ΕΥΡΩΠΑΪΚΗΣ ΒΟΗΘΕΙΑΣ ΓΙΑ ΤΟΥΣ ΑΠΟΡΟΥΣ (ΤΕΒΑ/FEAD)» | Karditsa24\nΑΡΧΙΚΗ ΚΑΡΔΙΤΣΑ Πρόσκληση για συμμετοχή στο πρόγραμμα «ΕΠΙΣΙΤΙΣΤΙΚΗΣ ΚΑΙ ΒΑΣΙΚΗΣ ΥΛΙΚΗΣ ΣΥΝΔΡΟΜΗΣ ΓΙΑ ΤΟ...\nΠρόσκληση για συμμετοχή στο πρόγραμμα «ΕΠΙΣΙΤΙΣΤΙΚΗΣ ΚΑΙ ΒΑΣΙΚΗΣ ΥΛΙΚΗΣ ΣΥΝΔΡΟΜΗΣ ΓΙΑ ΤΟ ΤΑΜΕΙΟ ΕΥΡΩΠΑΪΚΗΣ ΒΟΗΘΕΙΑΣ ΓΙΑ ΤΟΥΣ ΑΠΟΡΟΥΣ (ΤΕΒΑ/FEAD)»\n1.Ενήλικαφυσικάπρόσωπα(άγαμα,διαζευγμένα,σεδιάσταση ή σεχηρεία),πουυποβάλλουνατομικήφορολογική δήλωση καιδενεμπίπτουν στιςπαρακάτωκατηγορίες τωνεξαρτώμενωνμελών\n2.Οικογένεια, δηλαδή ενότητα φυσικών προσώπων, που περιλαμβάνει ένα ή περισσότερα εξαρτώμενα μέλη ή ένα έγγαμο ζευγάρι ή ζευγάρι το οποίο έχει συνάψει σύμφωνο συμβίωσης, με ή χωρίς εξαρτώμενα μέλη.\n3.Ως εξαρτώμενα μέλη θεωρούνται: α. Τα άγαμα τέκνα, εφόσον:\n− αδελφοί και αδελφές ενός εκ των δυο συζύγων/γονέων γ. Οι ανιόντες\nδ. Τα ανήλικα που στερούνται και των δυο φυσικών το υς γονέων και έχο υν έως τρίτου βαθμού\nσυγγένεια με έναν εκ των δυο συζύγων/γονέων της οικογένειας, εφόσον δεν έχει εκδοθεί δικαστική απόφαση που αναθέτει την επιμέλεια σε άλλο πρόσωπο.\n4.Τα φυσικά πρόσωπα που αναφέρονται στις περιπτώσεις α, γ και δ, δεν θεωρούνται εξαρτώμενα μέλη εάν το ετήσιο ατομικό τους εισόδημα υπερβαίνει το ποσό των ευρώ.\n5.Τα φυσικά πρόσωπα της περίπτωσης β. δεν θεωρούνται εξαρτώμενα μέλη εάν το ετήσιο ατομικό τους εισόδημα υπερβαίνει το ποσό των 6.000 ευρώ.\n6.Άστεγοι, δηλαδή άτομα που διαμένουν, σε δημόσιους ή εξωτερικούς χώρους, διανυκτερεύουν σε ξενώνες ύπνου ή διαβιούν σε προσωρινά ή πρόχειρα καταλύματα, τα οποία δεν πληρούν τις αναγκαίες τεχνικές προδιαγραφές και δεν διαθέτουν τις βασικές υπηρεσίες ύδρευσης και ηλεκτροδότησης.\n· ετησίως για μεμονωμένο άτομο\n· ετησίως για το ζευγάρι\n·Προσαυξανόμενο κατά € για κάθε ενήλικο εξαρτώμενο μέλος της οικογένειας και 900 €\nετησίως για κάθε ανήλικο εξαρτώμενο μέλος της οικογένειας.\n·Στη μονογονεϊκή οικογένεια (οικογένεια που προστατεύεται από έναν μόνο γονέα, άγαμο, σε χηρεία ή διαξευγμένο) το πρώτο εξαρτώμενο ανήλικο μέλος λογίζεται ως ενήλικας\n·Ως πραγματικό εισόδημα νοείται το συνολικό καθαρό πραγματικό εισόδημα όλων των κατηγοριών (ημεδαπής ή αλλοδαπής προέλευσης), που έλαβαν όλα τα μέλη της ωφελούμενης μονάδας στη διάρκεια του οικονομικού έτους− μετά την αφαίρεση των φόρων, των εισφορών για κοινωνική ασφάλιση, των κρατήσεων του ν. 4093/2012 ή υπέρ δημοσίου, της εισφοράς αλληλεγγύης του ν. 3986/2011. Στο συνολικό καθαρό πραγματικό εισόδημα συμπεριλαμβάνεται και το σύνολο των επιδομάτων και άλλων ενισχύσεων, με τις εξαιρέσεις που αναφέρονται παρακάτω, καθώς και το εισόδημα που απαλλάσσεται από το φόρο ή φορολογείται με ειδικό τρόπο.\n·Στο συνολικό πραγματικό εισόδημα δεν περιλαμβάνονται: α. αντικειμενικές δαπάνες και τεκμήρια διαβίωσης\nβ. Διατροφές που καταβάλλονται στο ανήλικο τέκνο με δικαστική απόφαση, ή με συμβολαιογραφική\nπράξη ή με ιδιωτικό έγγραφο, το επίδομα αναδοχής, καθώς και το εξωϊδρυματικό επίδομα ή προνοιακά επιδόματα αναπηρίας που χορηγούνται από το κράτος, κατά τα προβλεπόμενα στο άρθρο 11 παρ. 3 του Ν. 4172/2013.\nΈτος Αναφοράς των κριτηρίων επιλογής: Οικονομικό έτος 2015 / Φορολογικό έτος 2014 (χρήση 2014)\nΠροθεσμία Αιτήσεων: Από 13.07.2015 έως 05.08.2015\n·είτε ιδιωτικά, με χρήση των κωδικών της Γενικής Γραμματείας Πληροφοριακών Συστημάτων\n·είτε μέσω των Εταίρων της Κοινωνικής Σύμπραξης\n·Η Αίτηση θα είναι προσβάσιμη από ηλεκτρονική εφαρμογή προσαρτημένη στην ιστοσελίδα\nhttps://www.idika.org.gr/teba/ και επέχει θέση Υπεύθυνης Δήλωσης του Ν. 1599/1986.\n·Δ/νση: Δ/νση Κοινωνικών Πολιτικών Δήμου Καρδίτσας, Πλαστήρα 62 (3ος όροφος), Καρδίτσα. Αρμόδιοι: Ελένη Κομπούρα, Αικατερίνη Σκούρα\n·Ημέρες: Καθημερινά Ώρες: 9 πμ – 1 μμ ΠΛΗΡΟΦΟΡΙΕΣ:\nΑρμόδια: κα Ευαγγελίδου\nΤηλέφωνο: 2441354713, 2441354719\ne-m ail pronoia@dimoskarditsas.gov.gr\nΔικτυακός τόπος www.dimoskarditsas.gov.gr\n·Δ/νση: Κέντρο Στήριξης Ρομά, Αθηνών 10, Σοφάδες. Αρμόδια: Όλγα Γκουζιώτη, 2443022400, e- mail: iak@sofades.gr\n·Δ/νση:ΚΑΠΗ Σοφάδων,2ος όροφος,Σοφάδες.Αρμόδια:ΜαρίαΤσιτόγλου,2443353308\n·Δ/νση: Πρώην Δημαρχείο Ματαράγκας, Ματαράγκα. Αρμόδιος: Κων/νος Κατσάνος, 2443353715, kostaskatsanos@hotmail.com\n·Δ/νση: Πρώην Δημαρχείο Λεονταρίου, Λεοντάρι. Αρμόδιος: Παναγ. Σακελλαρίου, 2443353922\n·Δ/νση: Πρώην Δημαρχείο Κέδρου, Κέδρος. Αρμόδιος: Θεολόγος Τουτουντζόγλου, 2443353614\n·Ημέρες: Καθημερινά Ώρες: Πρωινές ΠΛΗΡΟΦΟΡΙΕΣ:\nΔικτυακός τόπος www.sofades.gr\n·Δ/νση: Δημαρχείο Παλαμά, Β. Παπακυρίτση 4, 2ος όροφος, Γραφεία ΔΗΚΕΠΑ, Παλαμάς. Αρμόδια: Θεοδώρα Μπλουγουρά\nΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΜΟΥΖΑΚΙΟΥ (ΔΗ.Κ.Ε.ΔΗ.Μ.):\n·Δ/νση ΑγίαςΣωτήρας 1,Μουζάκι,Αρμόδιος:ΠοζιόςΚων/νος,ΕυθυμίουΒαρβάρα\n·Δ/νση Περιφερειακό Ιατρείο, Αγναντερό, Αρμόδιος: Κουτσιανού Χιονάτη, Καλλιάρα Μαρία,\n·Δ/νση Πρώην Δημαρχείο Ιθώμης, Φανάρι, Αρμόδιος: Σοφογιάννης Δημήτριος,Μισδανίτη Αφροδίτη\n·Ημέρες: Δευτέρα έως Παρασκευή – Ώρες: 10:00 -13:00\nΑρμόδιος Κων. Ποζιός Τηλέφωνο 2445043446\nΔικτυακός τόπος www.mouzaki.gr\nΔΗΜΟΣ ΛΙΜΝΗΣ ΠΛΑΣΤΗΡΑ:\n·Δ/νση: Δημοτικό κατάστημα, Καλύβια Πεζούλας.\n·Αρμόδιοι: Λουκία Χατζή, Νατάσα Αδάμου\nΤηλέφωνα 2441352210, 2441352212, 2441352705\nΔικτυακός τόπος www.plastiras-ota.gr/\n·Δ/νση: Δημαρχείο Αργιθέας- Ανθηρό / Δημοτικά καταστήματα Πετρίλου & Βραγκιανών. Αρμόδιοι: Νικόλαος Σακκάς, Κων/νος Καϊμακάμης, Αθανάσιος Πινακούλας.\nΤηλέφωνα 2445350404, 2445350405, 2445350407\nΔικτυακός τόπος www.dimosargitheas.gr


Έκκληση για αιμοπετάλια για τον πυροσβέστη που τραυματίστηκε στη φωτιά στο Ζευγολατιό - istioforos news Έκκληση για αιμοπετάλια για τον πυροσβέστη που τραυματίστηκε στη φωτιά στο Ζευγολατιό - istioforos news\nΑρχική > ΕΛΛΑΔΑ > Έκκληση για αιμοπετάλια για τον πυροσβέστη που τραυματίστηκε στη φωτιά στο Ζευγολατιό\nΕΛΛΑΔΑ - Δημοσιεύτηκε, 15 Ιουλίου 2017 - 5:09 μ.μ.\nΈκκληση για αιμοπετάλια για τον πυροσβέστη που τραυματίστηκε στη φωτιά στο Ζευγολατιό\nΈκκληση για αιμοπετάλια για τον πυροσβέστη που τραυματίστηκε και νοσηλεύεται σε κρίσιμη κατάσταση στη φωτιά στο Ζευγολατιό.\nΟ πυροσβέστης νοσηλεύεται στο 251 Γ.Ν.Α. , όσοι προσέλθουν σε μονάδες αιμοδοσίας να δώσουν το όνομα ΜΟΥΖΑΚΙΤΗΣ ΑΡΙΣΤΕΙΔΗΣ 251 Γ.Ν.Α. νοσηλευεται στο 251 Γ.Ν.Α.\nΑπό τη φωτιά τραυματίστηκαν τρεις πυροσβεστικοί υπάλληλοι και μεταφέρθηκαν στο νοσοκομείο της Κορίνθου.\nΟι πυροσβέστες επέβαιναν σε όχημα, το οποίο ανετράπη σε χαράδρα στην περιοχή Σουληνάρι.\nΣύμφωνα με πληροφορίες από εκπρόσωπο της Πυροσβεστικής, η κατάσταση του ενός εκ των τραυματιών κρίθηκε αρκετά σοβαρή και μεταφέρθηκε από το γήπεδο του Συνοικισμού Κορίνθου στο 401 Στρατιωτικό νοσοκομείο.\nΈνα σπίτι κάηκε ολοσχερώς\nΣτις φλόγες τυλίχτηκε σπίτι στο Ζευγολατιό και κάηκε ολοσχερώς. Ευτυχώς, όπως θα δείτε και στο βίντεο, τελευταία στιγμή οι πυροσβέστες πρόλαβαν και έβγαλαν έξω τις φιάλες υγραερίου που ήταν μέσα στην κατοικία και αποφεύχθηκε ακόμα μεγαλύτερη έκρηξη.


3 Οκτωβρίου 2020\t/ 2 Σχόλια\t/ 18513 προβολές\nΓια τα χείλη έχω λατρέψει πραγματικά την κεραλοιφή της Cretan Physis, η οποία μέσα σε ένα πρακτικό βαζάκι αποτελεί το προσωπικό μου «βάλσαμο». Έχει ως βάση το μελισσοκέρι ενώ περιλαμβάνει αβοκάντο, βούτυρο καριτέ και βιταμίνη Ε. Πλέον, λόγω της χρήσης μάσκας, τα χείλη αφυδατώνονται ευκολότερα. Πριν την τοποθέτηση της μάσκας αλλά και γενικότερα, μαζί με την ενυδατική πρωί και βράδυ, άπλωσε μία γενναιόδωρη ποσότητα της κεραλοιφής αυτής και θα με θυμηθείς.\nCretan Physis γυναίκες Καλλυντικά\nPingback: Το Κρητικό e-shop με τα φυσικά καλλυντικά που λάτρεψαν ήδη οι γυναίκες! | Hellas Today\nPingback: Το Κρητικό e-shop με τα φυσικά καλλυντικά που λάτρεψαν ήδη οι γυναίκες! | eidiseis.news


Δερμάτινα σκαμπώ που δίνουν μια νότα πολυτέλειας και κλασικής αισθητικής στο χώρο σας σε πολύ χαμηλή τιμή...\nSelect ratingGive Σκαπμώ "Baroque" 1/5Give Σκαπμώ "Baroque" 2/5Give Σκαπμώ "Baroque" 3/5Give Σκαπμώ "Baroque" 4/5Give Σκαπμώ "Baroque" 5/5\nΜεταλλικό Κρεβάτι "IASON"\nΔιάσταση κρεβατιού για...\nSelect ratingGive Μεταλλικό Κρεβάτι "IASON" 1/5Give Μεταλλικό Κρεβάτι "IASON" 2/5Give Μεταλλικό Κρεβάτι "IASON" 3/5Give Μεταλλικό Κρεβάτι "IASON" 4/5Give Μεταλλικό Κρεβάτι "IASON" 5/5\nΚατασκευαζεται σε καφέ σφυρήλατο, ασημί σφυρήλατο,μαύρο και λευκό χρωμα.\nΣε Διάσταση: 90x190\nSelect ratingGive Μεταλλικό Κρεβάτι"Z33" 1/5Give Μεταλλικό Κρεβάτι"Z33" 2/5Give Μεταλλικό Κρεβάτι"Z33" 3/5Give Μεταλλικό Κρεβάτι"Z33" 4/5Give Μεταλλικό Κρεβάτι"Z33" 5/5\nΜεταλλικό Κρεβάτι "Ζ11"\nSelect ratingGive Μεταλλικό Κρεβάτι "Ζ11" 1/5Give Μεταλλικό Κρεβάτι "Ζ11" 2/5Give Μεταλλικό Κρεβάτι "Ζ11" 3/5Give Μεταλλικό Κρεβάτι "Ζ11" 4/5Give Μεταλλικό Κρεβάτι "Ζ11" 5/5


Κάστρο Schloss Seggau, Leibnitz: Ενοικιαζόμενα για διακοπές | HomeAway\nΚάστρο Schloss Seggau\nΚάστρο Schloss Seggau: Βρείτε τις καλύτερες επιλογές τουριστική κατοικίας για τις διακοπές σας.\nΕξοχικό σπίτι Das Steirerhaus am Seggauberg\nΜεγάλη εξοχική κατοικία με συνημμένη πισίνα σκυλιών, ήσυχη τοποθεσία με νότιο προσανατολισμό\nΚάστρο Schloss Seggau, Leibnitz: Πού να μείνετε;\nΚάστρο Schloss Seggau: Στις καταχωρίσεις των καταλυμάτων μας για το 2019, θα βρείτε 66 διαφορετικά εξοχικά σπίτια. Από 32 Οικίες έως 25 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Κάστρο Schloss Seggau;\nΝαι, φυσικά. Η HomeAway προσφέρει 32 Οικίες σε Κάστρο Schloss Seggau. Άλλοι δημοφιλείς τύποι ενοικιαζόμενων καταλυμάτων σε Κάστρο Schloss Seggau περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Κάστρο Schloss Seggau) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 18 τουριστικά καταλύματά μας σε Κάστρο Schloss Seggau. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Κάστρο Schloss Seggau;\nΝαι, η HomeAway προσφέρει μια επιλογή 66 διαθέσιμων τουριστικών καταλυμάτων για απευθείας κράτηση online και 25 για άμεση κράτηση κοντά σε Κάστρο Schloss Seggau. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Κάστρο Schloss Seggau!\nΚάστρο Schloss Seggau - Εξερευνήστε προορισμούς στη γύρω περιοχή\nΓκρος Ζανκτ Φλοριάν\nΖανκτ Μάρτιν ιμ Ζούλμταλ\nΑυστριακό Πάρκο Γλυπτών\nΚάστρο του Έρενχαουζεν\nΣταθμός του Έρενχαουζεν\nΚάστρο του Αγίου Μαρτίνου\nΚεντρική Πλατεία Stainz\nΕμπορικό Κέντρο Shoppingcity Seiersberg\nΚαθεδρικός ναός του Maribor\nΠανεπιστήμιο του Μάριμπορ\nΠάρκο Lebens Park 2000\nΕκκλησία του Leutschach\nΣταθμός του Σπίλφελντ\nΕμπορικό Κέντρο MURPARK\nΣταθμός του Βίλντον


amethystos: H αρχοντική ελευθερία, το πιο χαρακτηριστικό της αγωγής του Γέροντα Αιμιλιανού\nΆλλο χαρακτηριστικό της αγωγής του είναι η τόσο παρεξηγημένη ελευθερία. Όσο παράξενο και αν φαίνεται, εκείνη την εποχή η λέξη ελευθερία έτεινε να σημαίνει σχεδόν αμαρτία. Και αυτό φαινόταν σαν ένας νεωτερισμός, η ελεύθερη αγωγή του Αιμιλιανού.\nΠράγματι, ο Γέροντας μιλούσε περί ελευθερίας, αλλά δυστυχώς οι πολλοί δεν κατανοούσαν τίποτε άλλο από όσα έλεγε παρά μόνο το νόημα «είμαι ελεύθερος να κάνω ό,τι θέλω». Και βέβαια, πρίν από όλα, αυτό είναι το νόημα της ελευθερίας. Κάποιος πρέπει να κάνει αυτό που θέλει και να μην είναι διχασμένη προσωπικότητα. Να ξέρει τι θέλει και τι κάνει. Παραδείγματος χάριν, έρχεσαι στο μοναστήρι και θέλεις να γίνεις μοναχός. Εννοείται ότι πρέπει να ξέρεις τι θέλεις και να κάνεις αυτό που θέλεις. Αμέσως- αμέσως ένας που έχει λίγο μυαλό καταλαβαίνει ότι με τη λέξη ελευθερία πέφτει πάνω σου μία μεγάλη ευθύνη. Στην ακολουθία του μοναχικού σχήματος ερωτάται ο προερχόμενος αν θέλει να γίνει μοναχός ελεύθερα από την ιδίαν προαίρεσιν ή από καμία ανάγκη, καμία βία.\nΑυτό το στοιχείο είναι πολύ βασικό. Όχι μόνο για την μοναχική ζωή αλλά και για την οικογενειακή ζωή και για την πνευματική ζωή. Εκουσίως και με επίγνωση πρέπει να προσφέρει κανείς τον εαυτό του στον Θεό. Εκουσίως να κάνει υπακοή. Και φυσικά είναι μεγάλο πράγμα η υπακοή. Εκουσίως να κάνει νηστεία. Αγρυπνία εκουσίως. Εκουσίως να ταπεινώνεται. Εκουσίως να κάνει τα πάντα.\nΕιδικά για τον Γέροντα, αυτή η εκούσια ελευθερία είχε μια τεράστια σημασία. Του ήταν αδύνατον να αναγκάσει κάποιον να κάνει οτιδήποτε μέχρι λεπτομερείας. Του ήταν αδύνατον να διατάξει. Ουδέποτε βγήκε διαταγή από το στόμα του. Όσο εύκολο ήταν να τον πλησιάσει κανείς υποτακτικός του άλλο τόσο εύκολο επίσης ήταν να απομακρυνθεί. Όλοι όσοι τον εγκατέλειψαν ως πνευματικό τους συνεχίζουν να τον εκτιμούν γιατί όταν ήρθαν σε αυτόν βρήκαν στοργή και εγκάρδια υποδοχή και όταν έφυγαν τους αποχαιρέτισε φιλικά και ξέρουν ότι δεν είναι κάποιος που τους κρίνει.\nΤο στοιχείο της όντως αυτής αρχοντικής ελευθερίας νομίζω ότι είναι το πιο χαρακτηριστικό της αγωγής του Γέροντα. Οπωσδήποτε είναι το πιο γνήσιο τεκμήριο ότι ο Γέροντας γνώρισε πολύ πλούσια την επίσκεψη της χάριτος του Θεού η οποία, όπως τονίζει ιδιαίτερα ο ίδιος στις ομιλίες του, ουδέποτε έρχεται στην ψυχή αναγκαστικά. Μην προσπαθείς ποτέ να επιβάλλεις κάτι. Γι αυτό και ο Γέροντας στις ομιλίες του επαναλάμβανε: «ένας ηγούμενος ποτέ δεν είναι χωροφύλακας».\nΠιθανόν και εμάς τους ίδιους μας σκανδάλιζε η ελευθερία του αυτή και ίσως να νιώθαμε την ανάγκη να έχουμε πάνω μας έναν που να μας ελέγχει. Συνέβαινε πολλές φορές μπροστά του να γίνονται διάφορες αταξίες ή κάποιος να λέει λόγια θυμωμένα μπροστά του και αυτός έδειχνε σαν να μην έβλεπε ούτε άκουγε. Σαν να ήταν εντελώς ξένος και άσχετος και σαν να μην είχε καθόλου το δικαίωμα να επέμβει για να επιβάλλει την τάξη. Σαν να μην ήταν αυτός ο ειδικός που έπρεπε να ασχοληθεί.\nΑπό αυτό λοιπόν το πνεύμα των τριών στοιχείων, της χαράς, του φρονήματος αυτού του ανδρείου, και της ελευθερίας, προκύπτουν, καρποφορούν τα εξής:\nΗ ευγένεια και η λεπτότητα στη συμπεριφορά του. Ήταν κάτι που το διέκρινε κανείς αμέσως. Στις σχετικές προτροπές του στο θέμα αυτό τόνιζε ότι δεν είναι καθόλου δευτερεύον ζήτημα. Σε μία ομιλία του λέει ότι ο άνθρωπος που βρίσκεται σε πολύ υψηλή πνευματική κατάσταση, αν από απροσεξία φερθεί σκληρά σε κάποιον έστω και μία φορά, αν πληγώσει μια ψυχή, τότε νιώθει όλα του τα πνευματικά κατορθώματα ένα μηδενικό. Και πήγαν όλα χαμένα. Ακόμη και σε μας φερνόταν πάντοτε με σεβασμό και ευγένεια.\nΆλλο που πρόσεχε πάρα πολύ ήταν το να τοποθετεί και να τακτοποιεί τον καθένα στη θέση και στο μέτρο του. Μας βοηθούσε πάρα πολύ να κατανοήσουμε τον εαυτό μας και μας υποδείκνυε τις απαιτήσεις που θα έπρεπε να έχουμε από τον εαυτό μας. Εδώ χρειαζόταν πολλή ταπείνωση εκ μέρους μας για να αποδεχθούμε τον εαυτό μας και την κατάστασή μας.\nΣυχνά ζητάμε όλοι μας να πετύχουμε ή να αποκτήσουμε εκείνα που μας υπαγορεύει η φαντασία μας ή ο εγωισμός μας και δεν μας αρέσει ο εαυτός μας. Θέλουμε ό,τι δεν μας ανήκει. Θέλουμε ό,τι βλέπουμε να λάμπει στους άλλους. Ενώ ο εαυτός μας μάς φαίνεται μικρός και ανάξιος και θα θέλαμε να τον αλλάξουμε με κάποιον άλλο. Γι αυτό το ζήτημα έδινε μεγάλη σημασία παρ’ ότι θα έλεγε κανείς είναι κάτι που αφορά έναν αρχάριο μοναχό που ακόμη δεν έχει εισέλθει έστω και λίγο στον κόσμο των πνευματικών εμπειριών. Το θεωρούσε ως μία βασική προϋπόθεση για να μπορέσει να προοδεύσει η ψυχή στην πνευματική ζωή. Με πολλή προσοχή και στοργή εισερχόταν στα εσώτατα της ψυχής μας και μάς τοποθετούσε στην θέση που μάς άρμοζε και πνευματικά και σωματικά.


Τα κύρια χτυπήματα στην ηγετική ομάδα του δεν ήρθαν από τους δύο διεκδικητές της ηγεσίας\nΣτην ομολογουμένως έντονη τελευταία συνεδρίαση της Κοινοβουλευτικής Ομάδας του Κινήματος Αλλαγής τα κύρια χτυπήματα στην ηγετική ομάδα του δεν ήρθαν από τους δύο διεκδικητές της ηγεσίας, Ανδρέα Λοβέρδο\nκαι Νίκο Ανδρουλάκη, αλλά από δύο γυναίκες: τη Νάντια Γιαννακοπούλου και τη Χαρά Κεφαλίδου.\nΗ μεν πρώτη τόνισε ότι η Κ.Ο. έχει να συνεδριάσει από τον Ιούλιο, ενώ το κόμμα αδυνατεί να κάνει το πολυπόθητο restart και να ανέβει δημοσκοπικά. Η δε τομεάρχης Παιδείας μίλησε για ζητήματα δημοκρατίας, αναφέροντας ερώτηση σχετική με τον τομέα της, που κατέθεσε εν αγνοία της ο Βασίλης Κεγκέρογλου.


Η xειρόγραφη επισtoλή tou Avδρέα Παπαvδρέou για to Σkoπιαvό – Missousouro.gr\nΗ xειρόγραφη επισtoλή tou Avδρέα Παπαvδρέou για to Σkoπιαvό\nΤο Σκοπιανό βρίσκεται για τα καλά στην πολιτική και όχι μόνο επικαιρότητα, όπως φάνηκε και με το συλλαλητήριο, με το χρόνο να γυρίζει πίσω στο 1992, όταν πάλι γίνονταν κινητοποιήσεις.\nΤο μεγαλειώδες συλλαλητήριο της Θεσσαλονίκης ενάντια στην γραμμή της σκοπιανής κυβέρνησης του Κίρο Γκλιγκόροφ, συμπληρώνεται με το ηχηρό μήνυμα του τότε προέδρου του ΠΑΣΟΚ, Ανδρέα Παπανδρέου.\nΉταν εκείνη η εποχή που μπορούσε η χώρα μας να καταφέρει ένα πολύ καλό αποτέλεσμα για το όνομα των Σκοπίων, αλλά τελικά εξελίχθηκε σε φιάσκο με τα γνωστά αποτελέσματα και την πτώση της κυβέρνησης Μητσοτάκη.\nΕιδικότερα, στις 23-4-1992, σε επιστολή του προς τον τότε Αρχιεπίσκοπο Αμερικής Ιάκωβο, ο Ανδρέας Παπανδρέου γράφει με το ίδιο του το χέρι την «Εθνική Διαθήκη» του και διατρανώνει την αντίθεσή του στη χρήση του όρου «Μακεδονία» από τη γείτονα χώρα.\nΑναφέρει στο χαρακτηριστικό απόσπασμα της επιστολής του ο Ανδρέας Παπανδρέου: «Θέλω να σας διαβεβαιώσω ότι είμαι ανυποχώρητος σε ό,τι αφορά τις προκλήσεις των Σκοπίων. Δεν πρόκειται να συναινέσω σε αναγνώριση de jure και de facto εφ’ όσον το όνομα “Μακεδονία” χρησιμοποιηθεί με επιθετικό ή όχι (προσδιορισμό) στην ονομασία του κρατιδίου των Σκοπίων».\nΙkαρiα: Τo μαγεutιkό ελληvιkό vησi πou ρoλόι, άγxoς kαι tαλαιπωρiα δεv xωρoύv\nΠηvελόπη Avασtασoπoύλou: Τα kιλά πou πήρε σtov 4o μήvα tης εγkuμoσύvης tης kαι to εvδεxόμεvo για tρito παιδi! (Bivtεo)


Γεροσκήπου: Ψηφίσματα για διάσωση του Δήμου και των αρχαιοτήτων\nΑνοικτή συγκέντρωση, με αντικείμενο συζήτησης τη διάσωση του Δήμου Γεροσκήπου και την ανασκόπηση των μέχρι σήμερα ενεργειών της Ομάδας Πρωτοβουλίας Δημοτών πραγματοποιήθηκε στο αμφιθεατράκι του «Ιεροκήπειου Δημοτικού Πάρκου».\nΣτη συγκέντρωση παρέστησαν, μεταξύ άλλων, ο Δήμαρχος Γεροσκήπου Μιχάλης Παυλίδης και Μέλη του Δημοτικού Συμβουλίου. Μέσα από τη συγκέντρωση, εγκρίθηκαν δύο ψηφίσματα. Με το πρώτο, καλείται η Κυβέρνηση, το Υπουργείο Εσωτερικών και τα κοινοβουλευτικά κόμματα να εγκύψουν με σοβαρότητα πάνω στο θέμα της μεταρρύθμισης της Τ.Α. Η ουσία αυτής δεν είναι\nPrevious Article Tάφηκε στην προσφυγιά με άμμο από την πόλη του ο Γαλανός\nNext Article Τέσσερα εναέρια μέσα επιχειρούν σε φωτιά στη Λεμεσό


σχέση Archives - Η Βραδυνή\nΕίναι η είδηση της χρονιάς! Ίσως και κάτι περισσότερο. Ενώ όλα έδειχναν ότι ο Λίο Μέσι θα τελείωνε την καριέρα του στην Μπαρτσελόνα, καθώς\nΣτα μέσα του προηγούμνου μήνα έγινε γνωστό πως Δέσποινα Βανδή και Ντέμης Νικολαΐδης χώρισαν, μετά από 18 χρόνια γάμου. Ωστόσο, ο Ντέμης Νικολαΐδης φαίνεται πως\nΣτη Νάξο για διακοπές βρίσκεται αυτή την περίοδο η Κωνσταντίνα Σπυροπούλου. Η γνωστή παρουσιάστρια βρίσκεται στο κυκλαδίτικο νησί μαζί με τον σύντροφό της, Βασίλη\nΤις καλοκαιρινές της διακοπές απολαμβάνει η Ιωάννα Τούνη με μικρές εξορμήσεις ανά την Ελλάδα. Η ίδια περνάει βέβαια το περισσότερο χρόνο της στη Θεσσαλονίκη,\nΑν και πολλοί επικριτές του ζευγαριού έχουν κάνει λόγο για «ξαναζεσταμένο» φαγητό, η σχέση της Τζένιφερ Λόπεζ και του Μπεν Άφλεκ φαίνεται να διανύει\nΗ Άννα Μαρία Βέλλη είναι ευρέως γνωστή πριν ακόμη μπει στο παιχνίδι επιβίωσης του Survivor, καθώς έχει δικό της κανάλι στο YouTube. Τα πηγαδάκια\nΔύο χρόνια έχουν περάσει από όταν ο Θοδωρής Μαραντίνης και η Σίσσυ Χρηστίδου ανακοίνωσαν μέσα από τους προσωπικούς τους λογαριασμούς στο Instagram ότι παίρνουν διαζύγιο


Ανησυχία υποψηφίων του διαγωνισμού των εκπαιδευτικών. Σηκώνουν τα χέρια ΑΣΕΠ – ΥΠΕΠΘ\nΕκατοντάδες μηνύματα υποψηφίων του διαγωνισμού των εκπαιδευτικών έρχονται τις τελευταίες τρεις μέρες στην alfavita.gr. Οι υποψήφιοι εκπαιδευτικοί επισημαίνουν ότι η δυνατότητα μετακίνησή τους προς τα εξεταστικά κέντρα μπαίνει υπό αμφισβήτηση καθώς σε όλη σχεδόν τη χώρα υπάρχουν μπλόκα των αγροτών που αγωνίζονται για τα δίκαια αιτήματά τους. Σε όλα τα μηνύματα εκφράζεται η ανησυχία καθώς το Σάββατο 31/1 και την Κυριακή 1/2 εκατοντάδες ίσως και χιλιάδες υποψήφιοι είναι αναγκασμένοι να μετακινηθούν σε εξεταστικό κέντρο που βρίσκεται μακριά από τον τόπο διαμονής τους.\nΤο ΑΣΕΠ, σε επικοινωνία που είχε η alfavita.gr μαζί του, δηλώνει αδυναμία παρέμβασης και ουσιαστικά παρακολουθεί αμήχανο τις εξελίξεις. Έτσι οι υποψήφιοι κάθονται σε αναμμένα κάρβουνα καθώς δεν υπάρχει, μέχρι σήμερα, μια κεντρική απόφαση από καμιά μεριά που να δίνει σίγουρη απάντηση για την εξέλιξη του ζητήματος αυτού. Το θέμα επιδεινώνεται και από το γεγονός ότι οι υποψήφιοι δεν έχουν στα χέρια τους μια βεβαίωση που να αποδεικνύει την ιδιότητά τους (ότι είναι εξεταζόμενοι στο διαγωνισμό των εκπαιδευτικών.\nΣε επικοινωνία της alfavita.gr με το ΥΠΕΠΘ τονίστηκε ότι το όλο θέμα αφορά πλέον το ΑΣΕΠ και όχι το ΥΠΕΠΘ μιας και «το ΑΣΕΠ είναι υπεύθυνο για την οργάνωση και διεξαγωγή του διαγωνισμού».\nΤο σίριαλ που εξελίχθηκε σε θρίλερ…\nΣε Δελτίο Τύπου της Πανελλήνιας Ένωσης Αδιόριστων Εκπαιδευτικών αναφέρεται ότι : «Εδώ και αρκετούς μήνες οι αδιόριστοι εκπαιδευτικοί βιώνουμε μια απαράδεκτη κατάσταση σχετικά με την ημερομηνία διεξαγωγής του διαγωνισμού του ΑΣΕΠ για την πρόσληψη μόνιμων εκπαιδευτικών στο δημόσιο σχολείο. Οι αρχικές ανακοινώσεις του προέδρου του ΑΣΕΠ ( πάντα μέσω των εφημερίδων) τοποθετούσαν τη διεξαγωγή του διαγωνισμού στις αρχές του 2009. Αρχές Νοέμβρη ξεκίνησαν οι φήμες ότι ο διαγωνισμός θα πραγματοποιηθεί μέσα στο Δεκέμβρη του 2008. Και ενώ τα ΜΜΕ επικαλούνταν πηγές από το ΥΠΕΠΘ και το ΑΣΕΠ κανένας υπεύθυνος δεν έβγαινε επίσημα να κάνει μια ανακοίνωση. Παρόλες τις αντιδράσεις των αδιόριστων εκπαιδευτικών ανακοινώθηκε τελευταία στιγμή ότι ο διαγωνισμός θα γίνει 20-21 Δεκέμβρη. Μετά τα τραγικά γεγονότα του Δεκέμβρη και τις κινητοποιήσεις των μαθητών το ΑΣΕΠ τελευταία στιγμή, 3 μέρες πριν τη διεξαγωγή του διαγωνισμού, ανακοίνωσε αναβολή επικαλούμενο τις κινητοποιήσεις των μαθητών. Για άλλη μια φορά, τα ΜΜΕ τους είχαν προλάβει και οι αδιόριστοι περίμεναν. Το άγχος μας είχε φτάσει στο έπακρο, ενώ πολλοί συνάδελφοι έχασαν χρήματα, αφού είχαν ήδη αγοράσει εισιτήρια. Για τον ορισμό νέας ημερομηνίας το ΑΣΕΠ δεσμεύτηκε ότι θα το ανακοίνωνε αρχές του νέου έτους. Για άλλη μια φορά οι εφημερίδες μας το είπαν πρώτες.\nΣήμερα, 26/1/09, τέσσερις μέρες πριν τη διεξαγωγή του διαγωνισμού και το θρίλερ επαναλαμβάνεται για τρίτη φορά. Οι αγρότες βρίσκονται σε κινητοποιήσεις απέναντι σε μια πολιτική λιτότητας και εξαθλίωσής τους, τα μπλόκα στους δρόμους καλά κρατούν και ο εμπαιγμός τους συνεχίζεται. Για άλλη μια φορά οι υποψήφιοι του διαγωνισμού έχουμε πρόβλημα, αφού πολλοί δρόμοι είναι κλειστοί και οι υποψήφιοι δε θα μπορέσουν να προσεγγίσουν τα εξεταστικά κέντρα. Ποιος φταίει;\nΣαφέστατα όχι οι αγρότες. Το ΑΣΕΠ και το ΥΠΕΠΘ πήραν την επιλογή να μη δίνουν όλοι οι υποψήφιοι στον τόπο διαμονής τους. Και οι κινητοποιήσεις να μην υπήρχαν αποτελεί σκάνδαλο το γεγονός ότι κάποιοι συνάδελφοι ταξιδεύουν για να εξεταστούν, πληρώνουν εισιτήρια, κάνουν εκατοντάδες χιλιόμετρα για να φτάσουν. Να θυμίσουμε ότι στο παρελθόν συνάδελφοι από νησιά είχαν μεταφερθεί με ελικόπτερα του στρατού γιατί υπήρχε απαγορευτικό απόπλου!!! Το δε ΑΣΕΠ τηρεί σιγή ιχθύος και τα ΜΜΕ έχουν αρχίσει πάλι να λένε. Είναι χαρακτηριστικό ότι σε επικοινωνία μας την Παρασκευή 23/1/09 με το ΑΣΕΠ μας είπαν ότι είναι νωρίς να αποφασίσουν!!!!\nΑναρωτιόμαστε, λοιπόν…Ποιον βολεύει πλέον αυτή η κατάσταση; Είναι τόσο δύσκολο το ΑΣΕΠ σε συνεργασία με το ΥΠΕΠΘ να ορίσουν εξεταστικά κέντρα στον τόπο διαμονής του κάθε εξεταζόμενου; Πόσο ακόμα θα συνεχιστεί αυτή η κατάσταση;\nΈλεος!!!! Περιμένουμε την άμεση και επίσημη ανακοίνωση του ΑΣΕΠ\nΤ.Θ. 3785, 10210,


Μέρα 4η: άφιξη στη Ρίγα\nΚι έφτασε η ημέρα της μετάβασής μου στη Ρίγα. Είχα κλείσει δρομολόγιο για το μεσημέρι γύρω στις 2 με στόχο να έκανα μια πρωινή βόλτα στο Βίλνιους πριν φύγω. Παρ’ όλα αυτά η τοποθεσία του ξενοδοχείου σε συνδυασμό με το κρύο δεν ευνοούσε για κάτι τέτοιο, οπότε σχεδόν εξάντλησα την ώρα που δικαιούμουν μέχρι το check-out χαλαρώνοντας και στη συνέχεια κατέβηκα στο σταθμό των λεωφορείων με ταξί που κάλεσε το ξενοδοχείο (20 litas). Το 2ωρο που πέρασα στο σταθμό ήταν αργό και βασανιστικό. Έχει λίγα μαγαζάκια αλλά τίποτα ιδιαίτερο. Επίσης δεν υπάρχει δωρεάν Wi-Fi.\nΗ διαδρομή Βίλνιους-Ρίγα χαλαρή και χωρίς απρόοπτα. Μέχρι να πέσει το σκοτάδι χάζευα τριγύρω, αρχικά τα τεράστια σοβιετικού στυλ οικοδομήματα έξω από το κέντρο του Βίλνιους και εν συνεχεία τις απέραντες δασικές εκτάσεις της διαδρομής. Οι οδικές διαδρομές πάντα ταξιδεύουν τη σκέψη μου και αυτό δεν ήταν το ιδανικό στην ψυχολογική φάση που βρισκόμουν. Έτσι το έριξα στο διάβασμα, αν και δεν ήμουν στο κατάλληλο mood.\nΜπαίνοντας στη Ρίγα αισθάνθηκα μια διαφορετική, περισσότερο γιορτινή ατμόσφαιρα, καθώς είδα έντονη φωταγώγηση, χριστουγεννιάτικα δέντρα και τέτοιου στυλ σκηνικά. Κάτι φτερούγισε μέσα μου, μολονότι είναι η 3η χρονιά που δεν έχω καθόλου χριστουγεννιάτικη διάθεση. Κατεβαίνοντας από το λεωφορείο το κρύο ήταν τσουχτερό και έβρεχε. Έβγαλα μερικά χρήματα από το ΑΤΜ (1 euro=0.7 lats) και πήρα ταξί για πρώτη και τελευταία φορά στη Λεττονία. Για μια μικρή διαδρομή με χρέωσε γύρω στα 6 lats, του έδωσα χαρτονόμισμα των 10 και μου έφαγε γύρω στα 3 lats με τη δικαιολογία ότι δεν είχε ρέστα! Μου φάνηκε τόσο κλεψιά και εξωφρενικό και ήθελα να του δώσω να καταλάβει ότι ακόμα και αν το παρουσιαστικό μου κάνει κάτι σε «αθώα αφελή κοπελίτσα» δεν θα τον άφηνα να με χρησιμοποιήσει σαν «τουρίστρια-θύμα». Αλλά φευ! Ξεκίνησα να του λέω με αυστηρό (ο Θεός να το κάνει) ύφος ότι 3 lats είναι πολλά για να του τα χαρίσω και ότι θα έπρεπε να μου πει εξαρχής ότι δεν είχε ρέστα για να κανονίσω και εγώ την πορεία μου. Εκείνος μάλλον δεν περίμενε μια τέτοια αντίδραση, άρχισε να το παίζει ότι δεν πολυκαταλαβαίνει και το μόνο που είπε όταν είδε πόσο είχε γυρίσει το μάτι μου ήταν «εντάξει, να χαλάσεις λεφτά, αλλά πού να χαλάσεις; Δεν έχει κάπου εδώ». Με τα πολλά κατέβηκα από το ταξί πολύ θυμωμένη και αισθανόμενη τελείως γελοία που την πάτησα έτσι.\nΜπαίνω και στο hostel και παθαίνω άλλο σοκ. Επρόκειτο για το Central Hostel, στο οποίο έκλεισα επειδή είχε πολύ καλές κριτικές και ήταν και πάμφθηνο. Έκλεισα μονόκλινο με 15 euros, ενώ σε dorm έβρισκες και με 5! Το αρνητικό ήταν βέβαια το κοινό μπάνιο, αλλά σκέφτηκα ότι «σιγά, 2 βράδια θα μείνω, άλλωστε σύμφωνα με τα reviews πρόκειται για μέρος ύψιστης καθαριότητας!». Μπήκα στο δωμάτιο η καημένη, ένα κρεβάτι, μια κρεμάστρα, μια καρέκλα και ένα κομοδίνο όλα και όλα τα έπιπλα. Κάθομαι στο κρεβάτι και μένω με ανοιχτό το στόμα με την κατάσταση του στρώματος. Δεν ξέρω, είτε το είχαν αγοράσει μισοτιμής από κατάστημα με μεταχειρισμένα έπιπλα, είτε είχαν γίνει ΤΑ όργια εκεί πάνω για να είναι έτσι. Κάνω και μια αναγνωριστική βόλτα στο μπάνιο, εντάξει, δεν το έλεγες και πρότυπο καθαριότητας! Τρελάθηκα! Η άφιξή μου στη Ρίγα δεν έγινε με τον καλύτερο δυνατό τρόπο.\nΔεν ήξερα τι να κάνω, το σίγουρο ήταν ότι έπρεπε να βγω έξω! Έστειλα λοιπόν μήνυμα στην Α., μια 19χρονη couchsurfer που μου είχε πει ότι θα ήθελε να με ξεναγήσει. Αρχικά είχα τις επιφυλάξεις μου «θα κόψει τις φλέβες της η κοπελίτσα με μένα τη γριά», αλλά εν τέλει σκέφτηκα ότι θα είχε ενδιαφέρον η εμπειρία. Ξεκινάω λοιπόν να τη βρω, αλλά πιο πριν κάνω μια βολτίτσα μόνη. Αφού βρίσκω με λίγη προσπάθεια τον προσανατολισμό μου, κατευθύνομαι προς την Παλιά Πόλη και αντικρίζω ένα πολύ όμορφο μέρος με κουκλίστικα κτίρια και πολύ γιορτινή διάθεση. Ο καιρός χάλια βέβαια, αλλά εντάξει. Κάνω συνάλλαγμα σε ένα από τα πάμπολλα ανταλλακτήρια και αρχίζω να αισθάνομαι για πρώτη φορά πόσο διαφορετικοί είναι οι άνθρωποι εκεί σε σχέση με τους Λιθουανούς. Πολύ πιο φιλικοί και ανθρώπινοι, θα σου μιλήσουν, θα σε βοηθήσουν, θα κάνουν πλάκα, θα φλερτάρουν. Βοηθάει σίγουρα το ότι τα αγγλικά τους είναι αρκετά καλύτερα σε σχέση με των Λιθουανών, αλλά και πάλι, ηλικιωμένοι Λεττονοί που δεν μιλούσαν γρι έκαναν ό, τι μπορούσαν για να με εξυπηρετήσουν χρησιμοποιώντας τη γλώσσα του σώματος, σε αντίθεση με τη συχνά αγενή συμπεριφορά των γειτόνων τους. Δεν ξέρω σε τι οφείλεται η τόση διαφορά στη νοοτροπία των δύο λαών, ιδιαίτερα αν σκεφτεί κανείς τις ομοιότητες που τους συνδέουν. Πιθανότατα ο αυξημένος τουρισμός στη Ρίγα να έχει ανοίξει τους ορίζοντες των ανθρώπων, ποιός ξέρει; Το σίγουρο είναι ότι αν και η Λεττονία δεν με είχε υποδεχτεί με τον καλύτερο δυνατό τρόπο, σιγά-σιγά άρχιζα να αισθάνομαι όμορφα και άνετα.\nΜετά από μια στάση στο παράρτημα της γνωστής αλυσίδας LIDO στην Παλιά Πόλη όπου έφαγα ένα αρκετά εύγευστο σασλίκ κοτόπουλου με πατάτες φούρνου σε αρκετά χαμηλή τιμή (γύρω στα 5-6 euros) κατευθύνθηκα προς το Μνημείο της Ελευθερίας όπου θα συναντιόμουν με την Α. με την τεράστια ξανθιά πλεξίδα! Η εμπειρία μαζί της ήταν σαν roller-coaster! Το πρώτο (σχεδόν) που μου είπε όταν με είδε ήταν «Για ποιό λόγο δεν φοράς κανονικά παπούτσια»; Είχα βγάλει η ταλαίπωρη τις άκομψες μπότες «Εσκιμώου» και είχα φορέσει ένα ζευγάρι χαριτωμένα καμπέρακια με 3 πόντους τακούνι, Σάββατο βράδυ ήταν! «Μωρέ να, είπα να βάλω κάτι χαριτωμένο, όλη μέρα φορούσα κάτι άθλιες μπότες και τώρα που θα βγαίναμε ήθελα να αισθανθώ όμορφα». Με κοίταξε σα να ήμουν ημίτρελη και ξεκινήσαμε! Και πού δεν με πήγε! Ανεβήκαμε στον πάνω όροφο του Radisson για να δω τη θέα από το ασανσέρ, με γύρισε σε όλες τις πλατείες της Παλιάς Πόλης, περπατήσαμε κατά μήκος του τεράστιου ποταμού Daugana ενώ το κρύο μας θέριζε και σε κάποια φάση χαθήκαμε μες στα σοκάκια ψάχνοντας να βρούμε ένα λαϊβάδικο στέκι. Η Α. είχε τον έντονο ενθουσιασμό μιας δευτεροετούς φοιτήτριας, μου μιλούσε για το ταξίδι που έκανε το καλοκαίρι στα Βαλκάνια, για την εθελοντική οργάνωση που συμμετέχει, μου ανέφερε πόσο γουστάρει τους Έλληνες που αντιδρούν απέναντι στο ευρωπαϊκό κατεστημένο σε αντίθεση με τους συμπατριώτες της που είναι παθητικοί και γενικότερα αισθάνθηκα 10 χρόνια μικρότερη εκείνο το βράδυ. Με τα πολλά πήγαμε και στο λαϊβάδικο το οποίο δεν θυμάμαι πώς το λένε, αλλά θα το διερευνήσω. Υπόγειο, καλή μουσική, οικονομική μπύρα, χαρούμενος κόσμος (κι όχι μόνο φοιτητές, είχε και στην ηλικία μου αλλά και ακόμα μεγαλύτερους, μέχρι και 40 χρονών). «Ρε συ Α. να ‘ξερες πόσο το ευχαριστήθηκα που με έφερες εδώ! Εγώ με τους υπόλοιπους around 30 φίλους μου έχουμε γίνει τελείως ξενέρωτοι. Όλο για φαγητό πάμε, σπίτι για επιτραπέζια, άντε και κανά ποτό στα τσακίρ κέφια στα ίδια και τα ίδια μπαράκια»! Άρχισα να σκέφτομαι πότε πήγα για τελευταία φορά σε live (το Μάιο!) και με έπιασε μια μίνι κατάθλιψη! Αλλά δεν πτοήθηκα και συνέχισα την ευχάριστη ψιλοκουβέντα μέχρι που γύρισα στο hostel.\nΗ διάθεσή μου είχε ανέβει και δεν τα έβλεπα όλα αρνητικά. Έψαξα να βρω το πιο απομονωμένο (και συνεπώς καθαρό) μπάνιο, το επισκέφτηκα αγκαλιά με τα απολυμαντικά μου μαντηλάκια και έκανα και ένα ντουζάκι, πέφτοντας καθαρή και χαλαρωμένη για ύπνο στο υπό διάλυση στρώμα μου.\nΛόγω νύχτας και καιρού δεν έβγαλα πολλές/καλές φωτός εκείνο το βράδυ. Θα επανορθώσω στο επόμενο κεφάλαιο.\n• Ταξίδεψα με Simple Express (Βίλνιους-Ρίγα-Βίλνιους με 17 euros, αν κλείσεις εγκαίρως το κάνεις και με 6). Απλά αλλά άνετα λεωφορεία με καθαρή τουαλέτα. Δείχνεις το διαβατήριό σου μπαίνοντας, ενώ βάζουν καρτελίτσα με κωδικό στην αποσκευή που παραδίδεις και σου δίνουν αντίγραφο. Αν θέλετε περισσότερες ανέσεις (internet, ροφήματα) μπορείτε να κλείσετε με Lux Express. Οι κρατήσεις σε όλα γίνονται από το ίδιο website.\n• Η διάρκεια της διαδρομής είναι 4 ώρες. Στο πήγαινε φτάσαμε ένα τέταρτο νωρίτερα, στο έλα καθυστερήσαμε γύρω στο 20λεπτο. Στα σύνορα δεν έγινε ο οποιοσδήποτε έλεγχος (πρόκειται άλλωστε για χώρες ΕΕ).\n• Όπως προανέφερα 1 euro=0.70 lats. Υπάρχουν πολυάριθμα ανταλλακτήρια στην πόλη, ενώ και τα ΑΤΜ βρίσκονται παντού. Η πόλη είναι γενικότερα φτηνή, αν και οι τιμές είναι ένα κλικ πάνω σε σχέση με το Βίλνιους.\nOnline τώρα: 147 (Μέλη: 5, Επισκέπτες: 142)


Μέχρι να φθάσουμε στο τέλος του 2017, θα δούμε άλλες τρεις νέες συσκευές της HTC | techingreek.com 2.0\nΈνα σημερινό σχόλιο στο twitter ήταν υπέρ-αρκετό για να προκληθεί μια ταραχή στην κοινότητα των fans της HTC, καθώς αναφέρθηκε ευθέως ότι βάση έμπιστων πληροφοριών η εταιρεία προετοιμάζεται για την επικείμενη κυκλοφορία άλλων τριών νέων της smartphones πριν φθάσουμε στο τέλος της φετινής χρονιάς. Πάντως εμείς θυμόμαστε πολύ καλά πως στις αρχές του έτους, εκπρόσωπος της HTC είχε δηλώσει πως οι εταιρεία δεν θα κυκλοφορήσει συνολικά πάνω από 6-7 smartphones.\nΗ ίδια πηγή αναφέρει πως προσεχώς θα δούμε τα Ocean Master, Ocean Harmony και Ocean Lite. Το πρώτο μοντέλο (Ocean Master) είναι ένα κλασσικό για τα πλέον νέα μας πρότυπα 6-ιντσο smartphone με οθόνη 6 ιντσών, κάμερα 12MP στην πλάτη και 8MP στην προσοψή του, ενώ θα διατίθεται σε δύο επιλογές: μία με RAM 4GB+64GB αποθηκευτικό χώρο και μια δεύτερη των 6GB RAM+128GB ROM.\nΤα Ocean Lite και Ocean Harmony θα έχουν μια μόνο έκδοση με 4GB μνήμη RAM και χωρητικότητα 64GB. Ποια η διαφορά ανάμεσά του; Στο μοντέλο Lite έχουμε οθόνη διαγώνιου 5,2 ιντσών, ενώ στο Harmony το πάνελ οθόνης αγγίζει τις 6 ίντσες.\nΘέλουμε σχεδόν δύο μήνες έως ότου ανακοινωθούν επίσημα τα νέα Ocean Master και Ocean Lite, ενώ το Ocean Harmony θα φτάσει τελικά τον τελευταίο μήνα του 2017, δηλαδή εκεί γύρω στην περίοδο των Χριστουγέννων.\nΚανένα από αυτά τα τρία τηλέφωνα δεν είναι το αποκαλούμενο U11 Life που παράγει η HTC και προστίθεται στο πρόγραμμα Android One.\nTags: 2017AndroidHTCnewsνέες συσκευές


Posted by Dimitri Sykias at 4:26 μ.μ. 3 comments\nΑυτή είναι μια σελίδα από το σημειωματάριο του Νεύτωνα όταν ήταν προπτυχιακός φοιτητής στο Trinity College (κολέγιο τῆς Ἁγίας Τριάδας τοῦ Κέμπριτς) και το χρησιμοποίησε από το 1661 ως το 1665.\nΤο πανεπιστήμιο Κέμπριτζ, όπου δίδασκε ο πατέρας του Διαφορικού και Ολοκληρωτικού Λογισμού, επιτρέπει πλέον για πρώτη φορά τη διαδικτυακή πρόσβαση οποιουδήποτε ενδιαφερόμενου στα ψηφιοποιημένα χειρόγραφα και πρωτότυπα τυπωμένα έργα του μεγάλου επιστήμονα. Μεταξύ αυτών βρίσκεται η πρωτότυπη τυπωμένη έκδοση του αριστουργήματός του Philosophiæ Naturalis Principia Mathematica (Μαθηματικές Αρχές της Φυσικής Φιλοσοφίας [στον σύνδεσμο ενδιαφέρον άρθρο του Γραμματικάκη]), μαζί με τις εμβόλιμες σχετικές χειρόγραφες σημειώσεις και απαντητικά σχόλια στους επικριτές του, που ο ίδιος είχε κάνει πάνω στο δικό του αντίτυπο.\nΗ επιλογή της σελίδας του σημειωματαρίου όπως καταλαβαίνετε δεν είναι τυχαία…\nΔιαφορά, Αναλογία και Συμβάν, ό,τι χρειαζόταν να πάρει από τον Σταγειρίτη για την έννοια της παραγώγου!\nΜακάρι να είχε προλάβει ο Αρχιμήδης! Σε αντίθεση με τον Sagan πάντως πιστεύω ότι το πνευματικό διάλειμμα του Άγιου Μάξιμου και του Ψευδο-Διονύσιου ήταν ψυχικά θεραπευτικό...\nΠολλά χρόνια μετά το Λύκειο κατάλαβα ότι η Γραμματική και το Συντακτικό του Τζάρτζανου ήταν μαθηματικά βοηθήματα.\nΌλο το σημειωματάριο μπορείτε να το μελετήσετε / θαυμάσετε σε ηλεκτρονική μορφή εδώ.\nPosted by Dimitri Sykias at 1:33 μ.μ. 1 comments\nFernand Khnopff, 1883 / Ακούγοντας Σούμαν\nΤώρα που συνηθίσαμε την μουσική να την ακούμε βλέποντας και το συνοδευτικό βίντεο στο YouTube, ο πίνακας του Khnopff μου υπενθύμισε ότι την μουσική την ακούμε με το βλέμμα στραμμένο προς τα έσω.\nPosted by Dimitri Sykias at 4:15 π.μ. 5 comments\nLabels: Ζωγραφική, Σκέψεις\n“Ο χρόνος επιτελεί ένα έργο πολύ σημαντικότερο από το μετρητικό. Τρέπει η μπορεί να τρέψει τη φυσική συνθήκη σε πολιτισμό, εντάσσοντάς την στους σκοπούς του ανθρώπου.”\nΛαμβάνοντας υπόψη το σχόλιο του Γ.Χ, η ανωτέρω πρόταση θα μπορούσε να γενικευθεί:\n"Οι έννοιες του χώρου και του χρόνου και οι τέσσερις θεμελιώδεις δυνάμεις της Φύσης μπορούν να τρέψουν τις φυσικές συνθήκες σε πολιτισμό, εντάσσοντάς τες στους σκοπούς του ανθρώπου."\nΠρόκειται για μια παραλλαγή της διατύπωσης της Ανθρωπικής Αρχής.\nPosted by Dimitri Sykias at 4:44 π.μ. 8 comments\nΉταν η γέννα μιας παρθένας αφορμή\nτο θαύμα του υμένα\nπου μας έπεισε να καταταγούμε Αχαιοί\nκαι να ξεσκεπάσουμε αγνώμονες την φτέρνα.\nΣτα χρόνια που διδάσκω συνάντησα πολλούς αξιόλογους νέους ανθρώπους. Ο Γιώργος ήταν ένα πραγματικά πολύ ενδιαφέρον και ιδιαίτερα ταλαντούχο παιδί του πάλαι ποτέ θάλλοντος Δημοτικού Ωδείου Λαμίας, συναισθητικός - άκουγε απόλυτα τα τονικά ύψη έχοντας τα συνδυάσει με συναισθήματα, αγάπη, μίσος κλπ - εφευρετικός και πρωτότυπος στη σκέψη του. Μια μέρα ήρθε στο μάθημα και μου ανακοίνωσε το σχέδιο του να κατασκευάσει μια υπερμελωδία, μια μελωδία δηλαδή που θα αποτελείτο από τα καλύτερα τμήματα γνωστών μελωδιών. Συζητήσαμε για ώρα το θέμα, μου θύμισε την ερώτηση από τον δόκτορα Φάουστους του Mann που υποβάλλει ο νεαρός Adrian Leverkühn στον δάσκαλο Wendell Kretzschmar: γιατί η σονάτα να έχει μόνο δύο θέματα και να μην είναι ένα καλειδοσκόπιο μουσικών ιδεών από την αρχή μέχρι το τέλος;\nΤελικά ακολούθησε μια άλλη σπουδαία Τέχνη, αυτήν των υπολογιστών - μου είχε προτείνει μια φορά να μου φέρει μια δισκέτα με ιούς υπολογιστών, τι να την κάνω, τον ρώτησα, να στέλνεται στους φίλους σας, μα τότε θα πάψουν να είναι φίλοι μου...\nΜε χαρά τώρα βλέπω να εκδίδεται η πρώτη του ποιητική συλλογή και μ' ακόμη μεγαλύτερη διαπιστώνω ότι η ποίηση συνεχίζει να συγκινεί και να εμπνέει τους νέους ανθρώπους. Ίσως αυτό να είναι και η μεγαλύτερη ελπίδα για το μέλλον.\nPosted by Dimitri Sykias at 2:04 π.μ. 1 comments\nWho can write the music jazz-classical\nnow whispering easy\nnow boom doom crashing angular\nnow tough monotonous tom tom\nWho has enough split-seconds and slow sea-tides?\nCarl Sandburgh, The People, Yes (1936)\nPosted by Dimitri Sykias at 4:22 π.μ. 1 comments\nΞενάκης / Πυθοπρακτά (1955-56)\nPosted by Dimitri Sykias at 12:10 π.μ. 1 comments\nLabels: ΞΕΝΑΚΗΣ Ιάννης, Σημειογραφία\nStockhausen - Refrain (1959)\nΟ Stockhausen έγραψε το έργο Refrain για τρεις εκτελεστές το 1959 και το αφιέρωσε στον φίλο του Ernst Brucher. Η πρώτη εκτέλεση δόθηκε στις 2 Οκτωβρίου του 1959 στο Βερολίνο με τον David Tudor, πιάνο και wood-blocks, τον Cornelius Cardew, celesta και antique cymbals και τον Siegfried Rockstroh, vibraphone, cowbells και glockenspiel.\nΛίγες πληροφορίες για την ιστορία, την σύνθεση και την δομή του έργου μπορείτε να διαβάσετε εδώ. Μια ιστορική εκτέλεση του έργου μπορείτε να ακούσετε εδώ.\nΗ παρτιτούρα του έργου μπορεί να χρησιμοποιηθεί και σαν mandala (मण्डल) για διαλογισμό.\nPosted by Dimitri Sykias at 4:37 π.μ. 0 comments\nLabels: Σημειογραφία, STOCKHAUSEN Karlheinz\nPosted by Dimitri Sykias at 5:37 μ.μ. 2 comments\nPosted by Dimitri Sykias at 3:01 π.μ. 4 comments\nPosted by Dimitri Sykias at 2:27 μ.μ. 7 comments\nPosted by Dimitri Sykias at 8:32 μ.μ. 2 comments\nPosted by Dimitri Sykias at 5:50 μ.μ. 4 comments\nPosted by Dimitri Sykias at 6:13 μ.μ. 3 comments\nPosted by Dimitri Sykias at 3:22 π.μ. 2 comments\nΟ Ελβετός συμβολιστής Arnold Böcklin (1827–1901) ζωγράφισε πέντε παραλλαγές του "Νησιού των Νεκρών", ο Rachmaninov εμπνεύστηκε το ομώνυμο αριστουργηματικό συμφωνικό του ποίημα από ένα μαυρόασπρο αντίτυπο του πίνακα.\nΗ αταλάντευτη και αδιαπραγμάτευτη θέση του πρωθυπουργού μας να σώσει την χώρα ερήμην των πολιτών της, μου έφερε στο μυαλό τον προαναφερθέντα πίνακα και μου δημιούργησε την ανάγκη για μια φωτοσοπική έκτη παραλλαγή. Στις προηγούμενες πέντε ο ασπροφορεμένος Χάρων προσεγγίζει το νησί, στην παρούσα έκτη, έχοντας επιτελέσει το έργο του, το εγκαταλείπει.\nΖητώ συγνώμη για την άτεχνη κακοποίηση ενός τόσο σπουδαίου έργου, μερικές φορές γρατζουνίζουμε την Τέχνη προσπαθώντας να πιαστούμε απ' αυτήν…\nPosted by Dimitri Sykias at 2:00 π.μ. 2 comments\n12 Piano Studies = V. Caravan\nPosted by Dimitri Sykias at 5:05 μ.μ. 1 comments\nΜετά το “Va pensiero”, το πασίγνωστο χορωδιακό των εβραίων σκλάβων, υπήρχε έντονη απαίτηση του κοινού για επανάληψη. Είχα λοιπόν δύο επιλογές: ή να κάνω ένα τυπικό bis ή να δώσω έναν νέο χαρακτήρα. Προτίμησα το δεύτερο. Με βάση τη γνωστή φράση “oh mia patria si bella e perduta” (πατρίδα µου όµορφη και χαµένη) είπα ότι, ως Ιταλός που ταξιδεύει ανά τον κόσμο, ξέρω ότι η εντύπωση που κυριαρχεί στο εξωτερικό για την πατρίδα μας είναι ότι πρόκειται για μια χώρα όμορφη. Ωστόσο, αν αφήσουµε την κουλτούρα να πεθάνει, θα είμαστε πραγματικά μια χώρα όμορφη αλλά χαμένη. Κάλεσα λοιπόν τον κόσμο να τραγουδήσει μαζί με τη χορωδία και να ενώσουμε όλοι τη φωνή μας υπέρ της διάσωσης του πολιτισμού µας.\nΤο έργο Nabucco του Verdi είναι ένα έργο τόσο μουσικό όσο και πολιτικό: αφορά την ιστορία της σκλαβιάς των Εβραίων στη Βαβυλώνα, και η περίφημη άρια «Va pensiero” τραγουδιέται από τους καταπιεσμένους σκλάβους. Στην Ιταλία, το τραγούδι αυτό είναι το σύμβολο της αναζήτησης της ελευθερίας του λαού, ο οποίος στα 1840 –όταν και γράφτηκε η όπερα- ήταν καταπιεσμένος από την αυτοκρατορία των Αψβούργων, και πάλευε μέχρι τη δημιουργία της ενωμένης Ιταλίας.\n«Στην αρχή, υπήρχε ένα μεγάλο χειροκρότημα από το κοινό. Στη συνέχεια ξεκινήσαμε τη συναυλία. Όλα πήγαιναν πολύ καλά, αλλά όταν φτάσαμε στο σημείο του Va pensiero, αισθάνθηκα αμέσως ότι η ατμόσφαιρα ήταν τεταμένη στο κοινό. Υπάρχουν πράγματα που δεν μπορείτε να περιγράψετε, αλλά που τα αισθάνεστε. Πριν, υπερίσχυε η σιωπή του κοινού. Τη στιγμή όμως που το κοινό κατάλαβε ότι θα ξεκινούσε το Va pensiero, η σιωπή γέμισε από μια πραγματική θέρμη. Μπορούσαμε να αισθανθούμε τη σπλαχνική αντίδραση του κοινού στο θρήνο των σκλάβων που τραγουδούνε « Oh ma patrie, si belle et perdue ! ». (Ω πατρίδα μου, τόσο όμορφη και χαμένη.»\nΕνώ η χορωδία έφτανε στο τέλος, στο κοινό κάποιοι είχαν ήδη αρχίσει να φωνάζουν «Bis”. Το κοινό άρχισε να φωνάζει « Vive l’Italie ! » και « Vive Verdi !». Άνθρωποι από τα θεωρεία άρχισαν να πετούν χαρτιά συμπληρωμένα με πατριωτικά μηνύματα –κάποια έγραφαν «Muti, sénateur à vie ».\n«Ναι συμφωνώ με αυτό «Ζήτω η Ιταλία» αλλά (χειροκροτήματα) δεν είμαι πια 30 ετών και έχω ζήσει τη ζωή μου, όμως σαν ένας Ιταλός που έχει γυρίσει τον κόσμο, ντρέπομαι για όσα συμβαίνουν στη χώρα μου. Για αυτό συναινώ με το αίτημά σας για bis για το Va pensiero. Δεν είναι μόνο για την πατριωτική χαρά που αισθάνομαι, αλλά γιατί απόψε, και ενώ διεύθυνα τη χορωδία που τραγουδούσε «Ω πατρίδα μου, όμορφη και χαμένη» σκέφτηκα ότι αν συνεχίσουμε έτσι, θα σκοτώσουμε τον πολιτισμό πάνω στον οποίο οικοδομήθηκε η ιστορία της Ιταλίας. Και σε αυτή την περίπτωση, εμείς, η πατρίδα μας, θα είναι πραγματικά «όμορφη και χαμένη. Θα ήθελα τώρα… πρέπει να δώσουμε νόημα σε αυτό το τραγούδι. Αφού είμαστε στο Σπίτι μας, το θέατρο της πρωτεύουσας, και με μία χορωδία που τραγούδησε περίφημα, και που συνοδεύεται περίφημα, αν θέλετε, σας προτείνω να ενωθείτε μαζί μας και να τραγουδήσουμε όλοι μαζί».\nΈτσι προσκάλεσε το κοινό να τραγουδήσει μαζί με τη χορωδία των σκλάβων. «Είδα ομάδες ανθρώπων να σηκώνονται. Όλη η Όπερα της Ρώμης σηκώθηκε. Η χορωδία επίσης σηκώθηκε. Ήταν μια μαγική στιγμή μέσα στην όπερα. Εκείνη τη βραδιά δεν ήταν μόνο μια συναυλία του Nabucco, αλλά επίσης ήταν μια δήλωση (statement) του θεάτρου της πρωτεύουσας υπ’ όψη των πολιτικών.\nPosted by Dimitri Sykias at 3:56 μ.μ. 1 comments\nΤα απολύτως απαραίτητα που πρέπει να γνωρίζει ένας σπουδαστής του μαθήματος της Αρμονίας είναι συγκεντρωμένα σ' αυτό το PDF. Μπορεί να χρησιμοποιηθεί ως βοήθημα της μνήμης κατά τη λύση ενός θέματος αν και το καλύτερο θα ήταν να κατανοηθεί και να απομνημονευτεί πλήρως από τον σπουδαστή.\nΟ συγγραφέας ονομάζεται Stephen Lias, δεν γνωρίζω κάτι περισσότερο γι' αυτόν. Χρήσιμο θα ήταν κάποιος που διαθέτει όρεξη και χρόνο να το μετάφραζε στα Ελληνικά, ή εκκινώντας απ' αυτήν την ιδέα να έφτιαχνε κάτι ανάλογο.\nΔίνω την πρώτη σελίδα του PDF για να πάρετε μιαν ιδέα:\nPosted by Dimitri Sykias at 5:16 π.μ. 2 comments\nΌλο το καλοκαίρι, στη στενή φέτα ουρανού που κόβει το σπίτι μου κι η απέναντι πολυκατοικία, εμφανιζόταν από τη 1 το βράδυ περίπου μέχρι τις 4 το πρωί ο Δίας. Προσπάθησα να έρθω πιο κοντά του με κιάλια και με το ακαλιμπράριστο τηλεσκόπιο μου αλλά δεν με δέχτηκε. Βρήκα λοιπόν αυτήν την υπέροχη φωτογραφία του Damien Peach στο National Geographic που κέρδισε το πρώτο βραβείο στο 2011 Astronomy Photographer of the Year Contest. Η φωτογραφία τραβήχτηκε από τα νησιά Barbados. Πέραν της νεφελώδους ταπετσαρίας και των καταιγίδων στην επιφάνεια του γίγαντα πλανήτη διακρίνονται επίσης οι δίσκοι του Γανυμήδη (της γλυκιάς απόλαυσης της αγκαλιάς του Δία, που λέει και ο Όμηρος) και κάτω αριστερά της Ιούς.\nPosted by Dimitri Sykias at 5:15 π.μ. 3 comments\nΑυτό το άρθρο συμπληρώνει ένα παλιότερο μου για τις συγχορδίες που μπορείτε να βρείτε εδώ. Ένα PDF αυτού του άρθρου μπορείτε να κατεβάσετε από εδώ.\n• Κλασικές, Jazz και Rock Συγχορδίες\nΟ συμβολισμός των συγχορδιών που ακολουθούν δεν είναι καθιερωμένος.\nΟ σπουδαστής θα πρέπει να είναι ικανός να παίξει στο πιάνο αυτές τις συγχορδίες με οποιαδήποτε θεμέλιο.\n• Συγχορδίες Σύγχρονης Μουσικής\nΣυγχορδίες με "μη ορθό" βάσιμο\nΠανδιατονικές ή αμφίφωνες συγχορδίες\nΟι πανδιατονικές συγχορδίες σχηματίζονται με χρήση όλων των διαστημάτων εκτός του τριτόνου.\nΠολυγχορδία/Πολυσυγχορδία/Polychord: Συνήχηση δύο ή περισσοτέρων τριφώνων συγχορδιών.\nΚλασικό παράδειγμα πολυχορδίας είναι η συγχορδία 13ης πάνω στη δεσπόζουσα (V-IV-I).\nΗ συγχορδία F#/C λέγεται και συγχορδία “Petrushka” από το ομώνυμο έργο του I. Stravinky. Για πρώτη φορά απαντάται στο “Jeux d' eau” του Μ. Ravel.\nΔιάφοροι Συγχορδιακοί Σχηματισμοί\nΗ "Προμητρική" συγχορδία περιέχει 12 χρωματικούς φθόγγους και 11 διαστήματα. (Πανδιαστηματική συγχορδία)\nΣυγχορδίες με 4ες\nΣτη μουσική του 20ου αι. συγχορδίες μπορούν μα σχηματιστούν με κάθε συνδυασμό διαστημάτων. Για παράδειγμα εκτός από τις συγχορδίες με 4ες που αναφέραμε μπορούμε να έχουμε και συγχορδίες με 2ες, 7ες κλπ καθώς και με συνδυασμό τους. Οι συγχορδίες αυτές δεν φέρουν κάποιο ιδιαίτερο χαρακτηρισμό (π.χ μείζων, ελάσσων κλπ). Οι πιο χαρακτηριστικές από αυτές περιγράφονται μ΄ένα χαρακτηριστικό όνομα, π.χ "μητρική συγχορδία", ή από το όνομα του έργου ή του συνθέτη που τις πρωτοχρησιμοποίησε. Η δομή τέτοιων συγχορδιών μελετάτε "επιστημονικά" από μια θεωρία που αναπτύχθηκε τον 20ο αι., την Set Theory, από τον θεωρητικό Allen Forte και άλλους. (Οι σύνδεσμοι παραπέμπουν σε πολύ ενδιαφέρουσες ιστοσελίδες).\nPosted by Dimitri Sykias at 12:56 π.μ. 3 comments\nΜυστική ή Προμηθεϊκή (Scriabin)\nΤης Ηλέκτρας (R. Strauss)\nΤου Πετρούσκα (Stravinsky)\nΤων Ψαλμών (Stravinsky)\nΤου Τριστάνου (Wagner)\nPosted by Dimitri Sykias at 2:04 μ.μ. 3 comments\nPosted by Dimitri Sykias at 9:12 μ.μ. 1 comments\nPosted by Dimitri Sykias at 1:49 μ.μ. 2 comments\nPosted by Dimitri Sykias at 6:00 μ.μ. 1 comments\nPosted by Dimitri Sykias at 3:04 π.μ. 3 comments\nPosted by Dimitri Sykias at 5:28 μ.μ. 2 comments\nPosted by Dimitri Sykias at 2:27 π.μ. 0 comments\nPosted by Dimitri Sykias at 11:48 μ.μ. 5 comments\nΚάθε αναβάθμιση των MS Windows προσπαθεί να εξωραίσει ένα παρελθόν που κανείς δεν θα ήθελε να θυμάται.\nΚάθε αναβάθμιση του Mac OS είναι μια ματιά στο μέλλον.\nκαι δυο μικρές παρατηρήσεις για όσους φίλους θα αναβαθμίσουν σε Lion:\n1. Ο Λέων τα βρίσκει σκούρα με συσκευές Firewire, ιδίως με τις κάρτες ήχου M-Audio. Αν αρνηθεί λοιπόν να σας ανοίξει την θύρα του παλατιού του, αποσυνδέστε την κάρτα, κατεβάστε την beta έκδοση των drivers από το Forum της M-Audio, κλείσιμο του υπολογιστή, επανεκίννηση (όχι αυτή της ΝΔ) και ο επί γης παράδεισος σας περιμένει!\n2. To LittleSnitch χρειάζεται επανεγκατάσταση, αλλιώς τα εκτός νόμου προγράμματα θα τηλεφωνήσουν στην αστυνομία :)\nPosted by Dimitri Sykias at 3:04 μ.μ. 4 comments\nLabels: Σκέψεις, Υπολογιστές\nPosted by Dimitri Sykias at 7:43 μ.μ. 2 comments\nΟι φιλίες και οι έρωτες πρέπει να είναι σαν τα ευθύγραμμα τμήματα, να έχουν δηλαδή αρχή και πέρας, ΑΒ. Αν είναι σαν τις ημιευθείες, το άκρο που τείνει στο άπειρο θα δημιουργεί πάντα απορίες και προβλήματα. Ο χειρισμός του απείρου από την αρχαιότητα ήδη δημιουργεί προβλήματα. Ποιος θα ήθελε εξάλλου να έχει το τέλος του Cantor;\nPosted by Dimitri Sykias at 8:04 μ.μ. 1 comments\nPosted by Dimitri Sykias at 7:55 μ.μ. 2 comments\nPiano Sonatina I in D (2002)\nPiano Sonatina 1 in D (2002)\nDorico 3.1.10 / Pianoteq 6, C. Bechstein DG D 282 / Logic Pro X\nΜικρές Ιστορίες 17: Λεπτομέρειες\nΚάποτε ο Michelangelo δούλευε για μέρες και την παραμικρή λεπτομέρεια στην πλάτη ενός αγάλματος. Το άγαλμα επρόκειτο να τοποθετηθεί σε μια γωνιά του ναού. Ένας μαθητής του απορημένος του λέει:\n- γιατί δάσκαλε χάνεις τον καιρό σου δουλεύοντας σε ένα σημείο του αγάλματος που δεν πρόκειται να δει κανείς;\n- θα το δει ο Θεός, του απάντησε.\nΟ Richter έλεγε:\n"είτε παίζω σε μια μεγάλη αίθουσα, είτε μόνος στο στούντιο μου πάντα φαντάζομαι τον συνθέτη του έργου που παίζω να με παρακολουθεί."\nΚι ο Schoenberg στην Θεωρία της Αρμονίας του:\n"Πόσο εκλεπτυσμένο είναι ένα πνεύμα που βρίσκει χαρά στις λεπτομέρειες!"\nPosted by Dimitri Sykias at 2:56 π.μ. 1 comments\nΑκόμη κι ένας ολοκληρωμένος καλλιτέχνης ασχολείται περιστασιακά με θέματα τεχνικής και αναθεωρεί τις απόψεις του. Υπ’ αυτή την έννοια ένας ανήσυχος καλλιτέχνης παραμένει μαθητής για όλη του τη ζωή. Όμοια, ένας ταλαντούχος μαθητής, ακόμη και με μικρή καλλιτεχνική εμπειρία, είναι ένας καλλιτέχνης και θα πρέπει να αντιμετωπίζεται σαν τέτοιος.\nΔεν θα πρέπει να δίνονται συμβουλές στο μαθητή που να περιέχουν το “ποτέ” και το “πάντα”. Υπάρχει χώρος για εξαιρέσεις ακόμη και στους πιο σοφούς κανόνες.\nΤα 5 βασικά σημεία της πιανιστικής τέχνης είναι: τεχνική, ρυθμός, μνήμη, ποιότητα ήχου και ρεπερτόριο.\nΗ τεχνική είναι κάτι πολύ περισσότερο από το να παίζεις νότες γρήγορα και ομοιόμορφα.\nΟ πιανίστας πρέπει να είναι ικανός να παίζει σε οποιοδήποτε πιάνο, πρέπει όμως να μελετά μόνον στο καλύτερο δυνατόν. (Grigory Kogan)\nΔεν υπάρχει ένας "όμορφος ήχος". Ο όμορφος ήχος είναι συνάρτηση της περιόδου, του ύφους, του συνθέτη και του συγκεκριμένου έργου. Άλλος είναι ο “όμορφος ήχος” για μια σονάτα Mozart κι άλλος για ένα πρελούδιο Rachmaninov. Εξαρτάται επίσης από τον ρυθμό το tempo, την άρθρωση και το φραζάρισμα.\nΑκόμη κι ένα μικρό παιδί μπορεί να παράγει έναν όμορφο ήχο στο πιάνο, μόνο όμως ένας καλά εκπαιδευμένος πιανίστας μπορεί να παράγει δυο όμορφους ήχους στη σειρά.\nΣυμβουλή για το παίξιμο των συγχορδιών: "βάλε το χέρι σου στο πιάνο, σχημάτισε την συγχορδία και σπρώξει σαν να προσπαθείς να κλείσεις ένα συρτάρι" (Anna Esipova).\nΟ καρπός και ο αγκώνας είναι τα "αμορτισέρ" του χεριού.\n"Όσο μικρότερη είναι η επιφάνεια του ακροδάχτυλου που κρούει το πλήκτρο τόσο σκληρότερος ο ήχος και όσο μεγαλύτερη είναι η επιφάνεια του ακροδάχτυλου τόσο πιο ηχηρός και τραγουδιστός είναι ο ήχος που παράγεται." (Josef Lhevinne)\n"Η ψυχή των πιανιστών εδρεύει στα ακροδάχτυλα τους". (Natan Perelman)\nPosted by Dimitri Sykias at 1:00 π.μ. 6 comments\nΤο Ποιείν κι ο Χρόνος\nΑνασύρω στην επιφάνεια ένα σχόλιο του Γιώργου Χατζημιχελάκη με αφορμή το έργο του Ενδοχώρα για πιάνο:\n"Ο καλλιτέχνης δεν είναι γνήσιο τέκνο της Εποχής του αλλά νόθο τέκνο του Χρόνου."\nΤο έργο σε εκτέλεση Απόστολου Ντάρλα και την σχετική ανάρτηση στο ιστολόγιο του συνθέτη μπορείτε να βρείτε εδώ.\nPosted by Dimitri Sykias at 1:13 π.μ. 3 comments\nLabels: Παραπομπές, Σκέψεις\nΛίγα μέτρα πριν το τουρκικό φυλάκιο, αριστερά και δεξιά δυο δρομάκια οδηγούν σε δυο ψηλές μεταλλικές πόρτες, μέσα από μια τρύπα κοντά στο μεντεσέ, σαν σκουλικότρυπα που οδηγεί πίσω στο χρόνο, βάζω το χέρι με το κινητό και τραβώ φωτογραφία το πτώμα μιας δολοφονημένης πόλης.\nΠερνά ένας μελαχρινός μεσόκοπος από τον Έλληνα φύλακα, Χριστιανός αδελφέ, του λέει - η θρησκεία διαβατήριο. Η μαντίλα της κοπέλας που βρισκόταν λίγο πιο πίσω ήταν από άλλο θεό.\nΚομμένη στα δυο απ' τη χατζάρα του Τούρκου κι απ' τη βλακεία, τα λάθη και την προδοσία του Έλληνα. Μετά χορέψαμε ζεϊμπέκικο, φλερτάραμε με τον Ανάν και τώρα που μας έμεινε λίγο χρόνος σαν καλές καμαριέρες ζεσταίνουμε το κρεβάτι του Δομίνικου.\nΌπου και να ταξιδέψεις η Ελλάδα σε πληγώνει, η Κύπρος όμως σε ματώνει...\nPosted by Dimitri Sykias at 6:49 μ.μ. 2 comments